text:
“Ahohia Bebree” Mu Mpo, Yi Wo Yam Som Onyankopɔn
“Etwa sɛ yɛfa ahohia bebree mu de kɔ Onyankopɔn ahenni mu.”
1. Adɛn nti na Onyankopɔn asomfo fa “ahohia bebree” mu?
YƐBƐFA “ahohia bebree” mu ansa na yɛanya daa nkwa. Eyi yɛ wo nwonwa anaa? Ebia ɛnyɛ wo nwonwa. Sɛ yɛbaa asafo no mu akyɛ oo, sɛ ɛnkyɛe oo, yɛn nyinaa hyia sɔhwɛ. Adɛn ntia? Ade baako ne sɛ yɛte Satan wiase mu.
2. (a) Wuyi ɔhaw a nnipa nyinaa hyia to nkyɛn a, ɔhaw foforo bɛn na Kristofo fa mu? (Hwɛ mfonini a ɛwɔ adesua yi mfiase no.) (b) Hena na ɔhyɛ ɔtaa a yehyia no akyi, na yɛyɛ dɛn hu saa?
2 Nnipa nyinaa tɔ sin, enti obiara hyia ɔhaw wɔ n’asetenam. Nanso obi nya bɛyɛ Kristoni a, ohyia ɔhaw foforo. (1 Kor. 10:13) Esiane sɛ Kristofo ayi wɔn yam resom Onyankopɔn nti, wohyia ɔtaa. Yesu ka kyerɛɛ n’akyidifo sɛ: “Akoa nsen ne wura. Sɛ wɔataa me a, wɔbɛtaa mo nso.” (Yoh. 15:20) Ɛnde hena na ɔhyɛ ɔtaa yi akyi? Ɛyɛ Satan. Bible ka sɛ ɔte sɛ ‘gyata a ɔrebobom’ apɛ Yehowa asomfo “amene” wɔn. (1 Pet. 5:8) Satan pɛ sɛ ɔfa kwan biara so ma yebu Yehowa mmara so. Momma yɛnhwɛ nea ɛtoo ɔsomafo Paulo.
PAULO FAA AHOHIA MU WƆ LISTRA
3-5. (a) Ahohia bɛn na Paulo faa mu wɔ Listra? (b) Dɛn na na ɛwɔ Paulo asɛm no mu a ebetumi ahyɛ ne nuanom den?
3 Paulo gyidi nti, ohyiaa ɔtaa mpɛn pii. (2 Kor. 11:23-27) Ɔtaa yi baako sii Listra. Na ɔbarima bi wɔ hɔ a “ɔyɛ obubuafo fi ne maame yam,” na Paulo saa no yare. Bere a nkurɔfo huu saa no, na wosusuw sɛ Paulo ne Barnaba yɛ anyame, enti na wɔpɛ sɛ wɔsom wɔn, nanso wɔsrɛɛ nkurɔfo no sɛ mma wɔnyɛ saa. Ankyɛ na Yudafo bi bɛsɛee Paulo ne Barnaba kyerɛɛ nkurɔfo no, na wosiw Paulo abo. Afei wogyaw no too hɔ susuwii sɛ wawu.
4 Paulo ne Barnaba kɔɔ Derbe, na bere a wofii hɔ no, “wɔsan kɔɔ Listra ne Ikoniom ne Antiokia kɔhyɛɛ asuafo no akra den, hyɛɛ wɔn nkuran sɛ wɔntena gyidi no mu, na wɔkae sɛ: ‘Etwa sɛ yɛfa ahohia bebree mu de kɔ Onyankopɔn ahenni mu.’” (Aso. 14:21, 22) Sɛ Bible ka sɛ yɛbɛfa “ahohia bebree” mu a, ɛnyɛ anigyesɛm. Nanso Paulo ne Barnaba ‘hyɛɛ asuafo no den’ kae sɛ wɔbɛfa ahohia bebree mu. Ɛnde, ɛbɛyɛ dɛn na Paulo ne Barnaba atumi aka sɛ anuanom bɛfa ahohia bebree mu na bere koro no ara wɔaka sɛ wɔde saa asɛm no rehyɛ wɔn den?
5 Yebenya mmuae no wɔ Paulo asɛm no ara mu. Ɔkae sɛ: “Etwa sɛ yɛfa ahohia bebree mu de kɔ Onyankopɔn ahenni mu.” Wanka kɛkɛ sɛ, “Yennyina ahohia bebree mu.” Mmom nea na Paulo resi so dua ne nhyira a wobenya bere a wɔadi Onyankopɔn nokware no. Eyi nyɛ bɔsrɛmka anaa daeso bi kɛkɛ. Yesu ankasa kae sɛ: “Nea obegyina mu akosi awiei no, ɔno na wobegye no nkwa.”
6. Nhyira bɛn na wɔn a wogyina ahohia mu no benya?
6 Sɛ yetumi gyina ahohia mu a, yebenya nkwa. Kristofo a wɔasra wɔn ne Yesu bedi ade wɔ soro daa. “Nguan foforo” no nso benya daa nkwa na wɔatena asase so dwoodwoo. (Yoh. 10:16; 2 Pet. 3:13) Nanso enkosi sɛ saa bere no bɛba no, yɛbɛfa “ahohia bebree” mu. Momma yɛnhwɛ sɔhwɛ ahorow mmienu a yebetumi ahyia.
SƆHWƐ A ƐBA TEE
7. Sɔhwɛ a ɛba tee no bi ne nea ɛwɔ he?
7 Yesu kae sɛ: “Nkurɔfo beyi mo ama baguafo, na me nti wɔbɛhwe mo hyia adan mu na wɔde mo agyina amrado ne ahene anim, na ayɛ adanse ama wɔn.” (Mar. 13:9) Yesu asɛm no kyerɛ sɛ ahohia a Kristofo binom bɛfa mu yɛ ɔtaa a atamfo de bɛba wɔn so tee. Ɛtɔ da a asɔfo ne aban mpanyimfo na ɛde ɔtaa a ɛte saa ba. (Aso. 5:27, 28) San hwɛ nea ɛtoo Paulo no. Ɔtaa a ɛte saa bɔɔ no hu anaa? Dabida.
8, 9. Dɛn na Paulo de kyerɛe sɛ na wasi ne bo sɛ obegyina sɔhwɛ mu? Ɔkwan bɛn so na nnɛ nso anuanom bi agyina sɔhwɛ ano?
8 Paulo angogow ne ho amma Satan. Ɔkae sɛ: “Me kra ho nhia me pii sɛ wie a mewie me mmirikatu ne ɔsom adwuma a minya fii Awurade Yesu hɔ sɛ minni Onyankopɔn adom ho asɛmpa no ho adanse fefeefe no.” (Aso. 20:24) Yehu wɔ asɛm yi mu sɛ na ɔtaa mmɔ Paulo hu koraa. Mmom nea ebesi biara na wasi ne bo sɛ obegyina mu. Ɔhaw ne abɛbrɛsɛ a ɔfaa mu nyinaa no, nea na esi n’ani so ara ne sɛ obedi “adanse fefeefe.”
9 Ɛnnɛ, anuanom mmea ne mmarima pii asi wɔn bo sɛ wɔremma ɔtaa nsɛe wɔne Yehowa ntam. Seesei a yɛrekasa yi koraa anuanom bi gu afiase wɔ ɔman bi so. Wɔadi bɛyɛ mfe 20 wɔ hɔ nanso wonnii wɔn asɛm mpo. Adɛn nti na wɔde wɔn agu afiase? Asɛm no ara ne sɛ wɔmfa wɔn ho nhyehyɛ amanyɔsɛm mu. Atumfoɔ no mma kwan sɛ wɔn abusuafo mpo bɛkɔ akɔsra wɔn. Wɔahwe yɛn nuanom yi bi ayɛ wɔn ayayade.
10. Sɛ yɛkɔ ahohia mu prɛko pɛ a, adɛn nti na ɛnsɛ sɛ yɛbɔ hu?
10 Ɛtɔ da nso a, yɛn nuanom tumi kɔ ahohia mu prɛko pɛ. Sɛ biribi saa to wo a, mmɔ hu. Kae Yosef. Ne nuanom tɔn no ma ɔkɔyɛɛ akoa, nanso Yehowa ‘gyee no fii n’ahohia nyinaa mu.’ (Aso. 7:9, 10) Wo nso wokɔ tebea a ɛte saa mu a, Yehowa betumi aboa wo. Mma wo werɛ mfi da sɛ “Yehowa nim sɛnea obegye wɔn a woyi wɔn yam som no no afi sɔhwɛ mu.” (2 Pet. 2:9) Yehowa ama yɛn nea yebetumi agyina so de yɛn werɛ ahyɛ ne mu na yɛde akokoduru agyina ɔtaa ano. Nya Yehowa mu ahotoso sɛ obetumi agye wo afi wiase bɔne yi mu na wama wo daa nkwa.
SƆHWƐ BI MMA TEE
11. Nsonsonoe bɛn na ɛwɔ sɔhwɛ a ɛba tee ne nea ɛmma tee mu?
11 Ɛtɔ da bi a sɔhwɛ a yehyia no mma tee. Nsonsonoe bɛn na ɛwɔ eyi ne ɔtaa a ɛba tee mu? Ɔtaa te sɛ ahum a etu prɛko pɛ sɛe wo fie pasaa. Nanso ɛnyɛ sɔhwɛ nyinaa na ɛba tee saa; ebi te sɛ mfɔte a edidi wo dan ase nkakrankakra. W’ani bɛba wo ho so no na aka akyi dodo; nea edi hɔ ne sɛ dan no bedwiriw agu koraa.
12. (a) Ɔkwan titiriw baako bɛn na Satan fa so sɔ yɛn hwɛ, na adɛn nti na etumi yɛ adwuma paa? (b) Abasamtu kaa Paulo sɛn?
12 Satan pɛ sɛ ɔsɛe wo ne Yehowa ntam. Ebia ɔde ɔtaa bɛba wo so, nanso ɛnyɛ bere nyinaa na ɔyɛ saa. Ɛtɔ da a ɔbɛma w’abam abu. Biribi a ɛte saa betumi aba nkakrankakra, nanso w’ani bɛba wo ho so no na wo gyidi ayɛ mmerɛw. Enti yɛbɛka a, abasamtu yɛ kwan titiriw baako a Satan de yɛ adwuma paa. Ɛtɔ da a na ɔsomafo Paulo mpo abam bu. Bere bi ɔno ankasa kae sɛ: “M’asɛm yɛ mmɔbɔ.” (Monkenkan Romafo 7:21-24.) Ebia wobɛka sɛ, ‘Ei, Paulo paa na n’abam abu yi.’ Yɛreka yi ebia na Paulo ka tete akwankyerɛ kuw no ho, na na ɔmfa ne som nni agorɔ. Ɛnde, adɛn nti na obi a ɔte saa abam bu? Asɛm no ara ne sɛ na Paulo tɔ sin. Ná ɔpɛ sɛ ɔyɛ nea ɛteɛ nanso na ɛnyɛ mmerɛw. Sɛ wo ne wo ho di apere saa a, ka wo koma to wo yam na hu sɛ Paulo nso hyiaa tebea a ɛte saa ara.
13, 14. (a) Adɛn nti na Onyankopɔn asomfo bi abam bu? (b) Hena na ɔpɛ sɛ yɛn gyidi yɛ mmerɛw, na adɛn ntia?
13 Ɛtɔ da bi a anuanom mmarima ne mmea pii abam bu, dadwen hyɛ wɔn so, na ebi mpo a wobesusuw sɛ wɔn ho nni mfaso biara. Nhwɛso bi ni: Onuawa kwampaefo mmɔdenbɔfo bi kae sɛ: “Daa metaa dwen mfomso bi a midii ho, na bere biara a ɛho asɛm bɛba m’adwenem no, na mabotow. Sɛ mekae mfomso a madi atwam a, ɛyɛ a na ɛyɛ me sɛ minni adɔfo biara; Yehowa mpo nnɔ me.”
14 Adɛn nti na Yehowa asomfo a wɔbɔ mmɔden te sɛ onuawa yi tumi di yaw saa? Nneɛma pii ntia. Ebia wosusuw sɛ biribiara nkɔ yiye mma wɔn, enti daa wosu wɔn ho. (Mmeb. 15:15) Ebinom nso wɔ hɔ a, yare bi nti daa na wɔabotow. Nea ɛkɔfa eyi ba biara no, momma yɛnkae sɛ obi wɔ hɔ a ɔpɛ sɛ ɔde tebea a ɛte saa sum yɛn afiri. Ɛnde, hena na ɔpɛ sɛ yɛn abam bu na yegyae Yehowa som? Ɛnyɛ obiara sɛ Satan. Yehowa abu no kumfɔ dedaw, na ɔpɛ sɛ wo nso w’anidaso nyinaa sa. (Adi. 20:10) Satan pɛ sɛ ogyigye yɛn na yɛbrɛ yɛn som ase. Ɛtɔ da a Satan de ɔtaa ba yɛn so tee, ɛtɔ da nso a ɔbɛma yɛn abam abu, nanso adwene a ɛwɔ emu biara akyi ne sɛ ɔbɛma yɛagyae Onyankopɔn som. Mma wo werɛ mfi da sɛ Onyankopɔn asomfo nyinaa gyina akono; wɔne Satan redi asi sɛnea ɛbɛyɛ a wɔbɛkɔ so adi Yehowa nokware.
15. Sɛnea 2 Korintofo 4:16, 17 kyerɛ no, dɛn na yɛasi yɛn bo sɛ yɛbɛyɛ?
15 Si wo bo ne Satan nni asi na wannya wo. Fa w’adwene si akatua no so. Paulo kyerɛw Kristofo a wɔwɔ Korinto no sɛ: “Yɛmpa abaw, na sɛnea yɛte wɔ nnipa ani so no resɛe mpo a, sɛnea yɛte wɔ yɛn mu no de, ɛyɛ foforo da biara da. Na ahohia no yɛ bere tiaa mu de na ɛyɛ hare de, nanso ɛde anuonyam a emu yɛ duru koraa a ɛtena hɔ daa brɛ yɛn.”
SIESIE WO HO NNƐ
16. Adɛn nti na nnɛ na ɛsɛ sɛ yesiesie yɛn ho ma ahohia biara a ɛbɛba?
16 Sɛnea yɛahu no, Satan “nnɛɛdɛe” dɔɔso. (Efe. 6:11) Enti ehia paa sɛ yetie afotu a ɛwɔ 1 Petro 5:9 yi: “Momfa gyidi nnyina hɔ pintinn ne no nni asi.” Ɛnnɛ ne bere a ɛsɛ sɛ yesiesie yɛn adwene ne yɛn koma na yɛatumi ayɛ nea ɛteɛ daa. Yɛnyɛ mfatoho: Asraafo ntena hɔ mma ɔko mma ansa na wɔasiesie wɔn ho, na mmom bere a ɔko nnya mmae koraa no, wɔma wɔn ntetee a ɛbɛboa wɔn daakye. Saa ara na ɛsɛ sɛ yɛn nso yɛyɛ. Yennim ɔko a ɛda yɛn anim, enti saa bere yi a ahohia kɛse biara nnya mmaa yɛn so yi, ɛsɛ sɛ yesiesie yɛn ho yiye. Ɔsomafo Paulo hyɛɛ Kristofo nkuran sɛ: “Monkɔ so ara nsɔ nhwɛ sɛ mowɔ gyidi no mu anaa, monkɔ so mpɛɛpɛɛ mo mu nhwɛ.”
17-19. (a) Yɛbɛyɛ dɛn apɛɛpɛɛ yɛn mu? (b) Ɔkwan bɛn so na yɛn nuanom nkumaa a wɔkɔ sukuu no betumi asiesie wɔn ho akyerɛkyerɛ wɔn gyidi mu?
17 Ɔkwan baako a wobɛfa so apɛɛpɛɛ wo mu ne sɛ wubebisa wo ho nsɛm te sɛ: ‘Mebɔ mpae daa? Sɛ obi repiapia me kɔ bɔne mu a, hena na mitie no? Migye tom sɛ Onyankopɔn ne me sodifo enti ɔno na mitie no anaa mitie nnipa? Mekɔ asafo nhyiam daa? Mede akokoduru ka me gyidi ho asɛm kyerɛ afoforo? Sɛ me nuanom yɛ biribi tia me a, mede kyɛ wɔn sɛnea mepɛ sɛ wɔde me mfomso kyɛ me no? Mebrɛ me ho ase ma mpanyimfo a wɔwɔ m’asafo mu ne wɔn a Yehowa ahyehyɛde no de wɔn yɛ adwuma no nyinaa?’
18 Nnipa pii atwa yɛn ho ahyia a wɔpɛ sɛ wɔsɛe yɛn adwene. Yɛn nuanom nkumaa a wɔkɔ sukuu no de akokoduru ka wɔn gyidi ho asɛm kyerɛ wɔn mfɛfo. Wonsuro mfɛre sɛ wɔbɛyɛ saa. Dɛn na ɛboa wɔn ma wotumi kasa akokoduru so? Wɔde nyansahyɛ a epue yɛn nsɛmma nhoma mu no yɛ adwuma. Ɛho nhwɛso ne July 2009 Nyan!, Borɔfo deɛ no. Ɛde nyansahyɛ bi mae sɛ, sɛ wo sukuuni bi bisa wo sɛ: “Adɛn nti na wunnye adannandi nni?” a, wubetumi aka no tiawa sɛ: “Dɛn paa na ɛwɔ ho a enti ɛsɛ sɛ migye di? Nyansahufo a wɔkɔfaa wɔn asɛm bae mpo adwene nhyia wɔ ho!” Awofo, mo ne mo mma mmobɔ nsɛm a ɛte saa so na wɔatumi akyerɛkyerɛ wɔn gyidi mu wɔ sukuu.
19 Ampa, ɛtɔ da a, ɛnyɛ mmerɛw sɛ yɛbɛkyerɛkyerɛ yɛn gyidi mu akyerɛ afoforo anaa yɛbɛyɛ nneɛma a Yehowa pɛ sɛ yɛyɛ. Wo deɛ hwɛ, ɛtɔ da a yebefi adwuma aba fie no na yɛabrɛ, enti egye animia paa na yɛatumi akɔ adesua. Ɛtɔ da nso a ɛnyɛ mmerɛw sɛ yɛbɛsɔre afi kɛtɛ so asiesie yɛn ho akɔ asɛnka. Nanso kae sɛ, sɛ wode yɛ wo su sɛ wobɛyɛ saa nnɛ a, daakye sɛ sɔhwɛ kɛse bi ba a, ɛrenyɛ den sɛ wobɛfa mu.
20, 21. (a) Sɛ yedwinnwen agyede no ho a, ɛbɛboa yɛn sɛn? (b) Dɛn na ɛsɛ sɛ yesi yɛn bo sɛ yɛbɛyɛ?
20 Abasamtu nso ɛ? Yɛbɛyɛ dɛn agyina ano? Ɔkwan titiriw baako a yɛbɛfa so ayɛ saa ne sɛ yebedwinnwen Yesu agyede afɔre no ho. Saa ara na ɔsomafo Paulo yɛe. Ampa, ɛtɔ da a na n’asɛm ayɛ mmɔbɔ. Nanso na onim sɛ Kristo anwu amma nnipa a wɔyɛ pɛ na mmom abɔnefo te sɛ ɔno. Ɔkyerɛwee sɛ: “Ase a mete ɔhonam mu seesei yi, mete no Onyankopɔn Ba a ɔdɔɔ me na ɔde ne ho too hɔ maa me no mu gyidi mu.” (Gal. 2:20) Paulo gyee agyede no toom sɛ biribi a Yehowa de akyɛ no.
21 Wo nso sɛ wugye agyede no tom sɛ ɛyɛ akyɛde a Yehowa de ama wo a, ɛbɛboa wo paa. Eyi nkyerɛ sɛ abasamtu betu ayera koraa. Yɛn mu bi wɔ hɔ a, ebia yɛne tebea a ɛte saa bɛtena kosi sɛ wiase foforo no bɛba. Nanso kae sɛ wɔn a wobegyina mu akosi awiei no na wobenya akatua no. Ade rekye a ade resa nyinaa na yɛrebɛn ɛda a Onyankopɔn Ahenni no bɛba. Sɛ enya ba a, asomdwoe bɛhyeta wiase baabiara na adesamma nyinaa bɛyɛ pɛ a sintɔ biara nni obiara ho. Enti si wo bo sɛ wobɛkɔ Ahenni no mu; sɛ wobɛfa ahohia bebree mu mpo a, mpa abaw.


c: text/html

text:
Intanɛt So Bible | KYERƐW KRONKRON—WIASE FOFORO NKYERƐASE
Wopɛ sɛ wokenkan saa asɛm yi wɔ %% mu anaa?
Leviticus 5:1-19
5 “‘Sɛ ɔkra+ bi te sɛ obi reka ntam,+ na ɔyɛ asɛm a asi* no ho dansefo anaasɛ ohui anaa nso onim ho biribi na wanka+ a, wayɛ bɔne na ɛsɛ sɛ ɔsoa ne bɔne.2 “‘Anaa sɛ ɔkra bi ho ka biribi a ɛho ntew, wuram aboa a ne ho ntew funu oo, ayɛmmoa a ne ho ntew funu oo, aboa a ɔwea a ne ho ntew funu+ oo, sɛ onnim+ mpo a, ne ho agu fĩ na asodi da no so.+3 Anaa sɛ ne ho ka obi a ne ho agu fĩ anaa biribiara a ebetumi agu onipa ho fĩ+ a, sɛ onnim mpo na akyiri yi obehu a, asodi da no so.4 “‘Anaa sɛ ɔkra bi ka ntam, de ano hunu pere ne ho ka ntanhunu+ sɛ ɔbɛyɛ biribi a, ntam+ biara a ɔde ano hunu kae no, bɔne+ oo, papa oo, sɛ onnim mpo na akyiri yi obehu a, ɛho asodi da no so.5 “‘Sɛ ɛba sɛ odi fɔ wɔ asɛm yi mu biara ho a, ɔnka ne bɔne.+6 Na bɔne a wayɛ nti, ɔmfa oguan anaa abirekyi bere+ kumaa mmɛbɔ n’asodi afɔre+ wɔ Yehowa anim; na ɔsɔfo no mpata mma ne bɔne.+7 “‘Na sɛ ne nsa nsõ oguan+ so a, ɔmfa mmuruburuw abien+ anaa mmorɔnoma mma abien mmɛbɔ n’asodi afɔre mma Yehowa, bɔne a wayɛ no nti. Ɔmfa biako mmɔ bɔne ho afɔre,+ na ɔmfa biako nso mmɔ ɔhyew afɔre.8 Ɔmfa mmrɛ ɔsɔfo no, na onni kan mfa nea ɔde bɛbɔ bɔne ho afɔre no mmra na onso ne mene nkyim+ ne ti, nanso ɔnntew mmfi so koraa.9 Na ɔmfa aboa a ɔde bɛbɔ bɔne ho afɔre no mogya no bi mpete afɔremuka no ho, na ɔnsɔn mogya a aka no ngu afɔremuka no ase.+ Ɛyɛ bɔne ho afɔre.10 Ɔde biako a aka no bɛbɔ ɔhyew afɔre sɛnea wɔbɔ daa+ no; na ɔsɔfo no mpata+ mma ne bɔne, na wɔde befiri no.+11 “‘Nanso sɛ ɔrennya+ mmuruburuw abien anaa mmorɔnoma mma abien a, ɔmfa esiam muhumuhu efa susude nkyem du+ mu biako mmra mmɛbɔ ne bɔne ho afɔre. Mma ɔmmfa ngo nngu so,+ na ɔmmfa ɛhyɛ nnka ho; ɛyɛ bɔne ho afɔre.+12 Ɔmfa mmrɛ ɔsɔfo no, na ɔsɔfo no nsaw ne nsa mã nhyew wɔ afɔremuka no so sɛ nkae ade.+ Ɔnhyew wɔ afɔremuka no so wɔ ogya a wɔhyew ma Yehowa no so.+ Ɛyɛ bɔne ho afɔre.+13 Na ɔsɔfo no mpata+ mma no wɔ bɔne yi mu biara a wayɛ ho, na wɔde befiri no; na nea ɛbɛka no yɛ ɔsɔfo no dea+ te sɛ aduan afɔre no.’”14 Afei Yehowa toaa so ka kyerɛɛ Mose sɛ:15 “Sɛ ɛba sɛ ɔkra bi anni nokware na ɔyɛ bɔne tia Yehowa akronkronne+ bere a n’ani nni ne ho so a, ɔmfa odwennini a ɔte apɔw mmɛbɔ n’asodi afɔre+ mma Yehowa. Ɛsɛ sɛ aboa no bo du dwetɛbona+ a wɔatwa ato hɔ no, sɛnea wɔkari dwetɛbona wɔ kronkronbea hɔ no; ɛyɛ asodi afɔre.16 Obetua bɔne a wayɛ atia kronkronbea no ho mpatade, na ɔde nkyem anum mu biako bɛka ho+ abrɛ ɔsɔfo no. Na ɔsɔfo no mfa odwennini a ɔde bɛbɔ asodi afɔre no mpata+ mma no, na wɔde befiri+ no.17 “Sɛ ɔkra bi ani nni ne ho so na ɔfom kɔyɛ nneɛma a Yehowa ahyɛ sɛ obiara nnyɛ no bi a, ɛwom sɛ onnim+ de, nanso asodi da no so, na ɔbɛsoa ne bɔne.+18 Ɛsɛ sɛ ɔde odwennini a ɔte apɔw a ne bo du ɛbo a wɔatwa ato hɔ no brɛ ɔsɔfo no na ɔde bɔ n’asodi afɔre.+ Ɔsɔfo no mpata+ mma bɔne a ɔyɛe bere a n’ani nna ne ho so no, ɛwom sɛ na onnim de, na wɔde befiri no.+19 Ɛyɛ asodi afɔre. Wafom+ Yehowa.”

robotstxt: allowed

filter: keep


text:
Gyidi ne bɔneka
1Anuanom, nea me koma pere hwehwɛ yɛ me mpae a mebɔ srɛ Onyankopɔn ma Israelfo sɛ wobenya nkwagye. 2 Metumi madi wɔn ho adanse sɛ wɔyɛ nnipa a wɔde mmɔdenbɔ som Onyankopɔn sɛnea ɛsɛ. Nanso wɔn som no mfi nimdeɛ mu. 3 Wɔammu trenee a efi Onyankopɔn no na mmom wɔpɛe sɛ wɔfa wɔn ankasa nimdeɛ so. Eyi amma wɔamfa wɔn ho anhyɛ Onyankopɔn pɛ a ɔnam so ma onipa wie pɛyɛ no ase. 4 Kristo abesi mmara no ananmu na obiara a ogye no di no dan ɔtreneeni.
Nkwagye wɔ hɔ ma obiara
5 Asɛm a Mose ka faa mmara no ho se, sɛ obi di so a, ɔbɛdan ɔtreneeni no ni: “Obiara a odi me mmara so no benya nkwa.” 6 Mmisa wo ho se hena na ɔbɛkɔ soro? Ɛkyerɛ sɛ ɔbɛma Kristo asian. 7 Nka nso se hena na obesian akɔ asaman? Ɛkyerɛ sɛ wobenyan Kristo afi asaman.”
8 Nea Kyerɛwsɛm no ka ni, “Onyankopɔn asɛm no abɛn wo, ɛda w’ano na ɛwɔ wo koma mu.” Eyi ne asɛm a ɛfa gyidi ho a yɛka no. 9 Sɛ wopae mu ka se, “Yesu ne Awurade”, na wugye di sɛ Onyankopɔn na onyanee no fii awufo mu a, wobegye wo nkwa. 10 Na yɛnam koma so gye di na wɔabu yɛn bem wɔ Onyankopɔn anim, na yɛde yɛn ano pae mu ka na yɛanya nkwagye. 11 Na Kyerɛwsɛm no ka se, “Obiara a ogye no di no anim rengu ase.” 12 Saa asɛm yi fa obiara ho, efisɛ, nsonsonoe biara nni Yudani ne Amanamanmuni ntam. Onyankopɔn yɛ Awurade koro ma nnipa nyinaa na ohyira wɔn a wɔfrɛ no nyinaa, 13 sɛnea Kyerɛwsɛm no ka se, “Obiara a ɔbɔ Awurade din no, wobegye no nkwa” no.
14 Ɛbɛyɛ dɛn na wubetumi afrɛ obi a wunnye no nni? Ɛbɛyɛ dɛn nso na wubegye obi a wontee ne ho asɛm adi? Ɛbɛyɛ dɛn na sɛ obi nkaa Asɛmpa no nkyerɛɛ wɔn a, wɔbɛte? 15 Na sɛ wɔansoma wɔn nso a, wɔbɛyɛ dɛn na wɔaka Asɛmpa no? Sɛnea wɔakyerɛw se, “Asɛmpakafo no ba a wɔreba no yɛ anigyesɛm.”
16 Nanso ɛnyɛ wɔn nyinaa na wɔagye Asɛmpa no adi, sɛnea Yesaia kae se, “Awurade, hena na wagye yɛn asɛnka adi?” 17 Ɛnne na gyidi no fi asɛnka no tie mu, ɛnna asɛnka no nso nam Kristo ho asɛnka no so ba.
18 Nanso mibisa se, ɛyɛ nokware sɛ wɔante asɛnka no? Nokwarem, wɔtee, sɛnea Kyerɛwsɛm no ka se, “Wɔn nne duu wiase mmaa nyinaa, na afei wɔn nsɛm duu asase ano.” 19 Mibisa bio se, na Israelfo nnim anaa? Mose ankasa na odii kan maa ho mmuae se, “Mɛma moatwe wɔn a wɔnyɛ ɔman mpo no ho ninkunu. Mɛma mo bo afuw ɔman a wonni ntease.” 20 Na Yesaia si ne bo ka se, “Wɔn a na wɔnhwehwɛ me no huu me. Medaa me ho adi wɔ wɔn a na wommisaa m’ase no anim.” 21 Na nea ɔka faa Israelfo ho ne sɛ, “Daa nyinaa meteɛ me nsa ma nnipa asoɔdenfo a wɔsɔre tia me.”


text:
ADESUA 4
Hena Ne Yesu Kristo?
1. Ɛyɛɛ dɛn na Yesu baa nkwa mu?
Onipa biara nni hɔ a ɔte sɛ Yesu, efisɛ ɔtenaa soro sɛ honhom abɔde ansa na wɔrewo no wɔ asase so. (Yohane 8:23) Yesu ne Onyankopɔn abɔde a odi kan, na ɔka ho bi na wɔbɔɔ nneɛma foforo a aka nyinaa. Ɔno nkutoo na Yehowa bɔɔ no tẽẽ, enti ɛfata sɛ wɔfrɛ no Onyankopɔn Ba a “ɔwoo no koro.” (Yohane 1:14) Wɔsan frɛ Yesu “Asɛm no,” efisɛ ɔkasa ma Onyankopɔn.—Kenkan Mmebusɛm 8:22, 23, 30; Kolosefo 1:15, 16.
2. Dɛn nti na Yesu baa asase so?
Onyankopɔn somaa ne Ba no baa asase so denam ne nkwa a oyi fii soro bɛhyɛɛ Yudani bea bi a na ɔyɛ ɔbaabun a ne din de Maria awotwaa mu no so. Enti Yesu annya agya a ɔyɛ onipa. (Luka 1:30-35) Yesu baa asase so sɛ (1) ɔrebɛkyerɛkyerɛ Onyankopɔn ho nokwasɛm, (2) ɔrebɛyɛ nhwɛso ama yɛahu sɛnea yɛbɛyɛ Onyankopɔn apɛde bere mpo a yɛrehyia nsɛnnennen, ne (3) sɛ ɔde ne nkwa a ɛyɛ pɛ no bɛma sɛ “agyede.”—Kenkan Mateo 20:28.
3. Dɛn nti na yehia agyede?
Agyede yɛ sika anaa biribi a wotua de gye obi a nkurɔfo pɛ sɛ wokum no. (Exodus 21:29, 30) Ná owu, nkwakoraabɔ ne mmerewabɔ nka Onyankopɔn atirimpɔw a ɔwɔ ma nnipa no ho. Yɛyɛ dɛn hu saa? Onyankopɔn ka kyerɛɛ onipa a odi kan a ɔne Adam no sɛ sɛ ɔyɛ nea Bible frɛ no “bɔne” a, obewu. Enti sɛ Adam anyɛ bɔne a, anka ɔrenwu da. (Genesis 2:16, 17; 5:5) Sɛnea Bible kyerɛ no, ɛnam Adam so na owu “baa” nnipa nyinaa so. Enti, Adam de bɔne ne ɛho akatua a ɛne owu no gyaw n’asefo nyinaa. Ɛno nti, yehia agyede a ebetumi ayi yɛn afi owu afobu a yenya fii Adam hɔ no mu.—Kenkan Romafo 5:12; 6:23.
Hena na na obetumi atua agyede no de agye yɛn afi owu mu? Sɛ yewu a, yetua yɛn ankasa bɔne nkutoo ho ka. Onipa a ɔnyɛ pɛ biara nni hɔ a obetumi atua afoforo bɔne ho ka ama wɔn.—Kenkan Dwom 49:7-9.
4. Dɛn nti na Yesu wui?
Yesu nte sɛ yɛn, ná ɔyɛ pɛ. Enti, na ɛho nhia sɛ owu wɔ ne bɔne ho, efisɛ wanyɛ bɔne biara da. Mmom no, afoforo bɔne nti na Yesu wui. Onyankopɔn somaa ne Ba no ma obewu maa yɛn de kyerɛe sɛ ɔwɔ ɔdɔ soronko ma nnipa. Yesu san daa ɔdɔ adi kyerɛɛ yɛn denam osetie a ɔyɛ maa n’Agya, ne ne nkwa a yɛn bɔne nti ɔde bɔɔ afɔre maa yɛn no so.—Kenkan Yohane 3:16; Romafo 5:18, 19.
5. Dɛn na Yesu reyɛ seesei?
Bere a na Yesu wɔ asase so no, ɔsaa yare, onyanee awufo, na ogyee ebinom fii amanehunu mu. Ɔnam saa a ɔyɛe so kyerɛɛ nea ɔbɛyɛ ama nnipa a wɔn aso yɛ mmerɛw nyinaa daakye. (Mateo 15:30, 31; Yohane 5:28) Bere a Yesu wui no, Onyankopɔn nyanee no baa nkwa mu bio sɛ honhom abɔde. (1 Petro 3:18) Afei Yesu tenaa Onyankopɔn nsa nifa so twɛn kosii sɛ Yehowa maa no tumi sɛ onni Hene wɔ asase nyinaa so. (Hebrifo 10:12, 13) Seesei Yesu redi Hene wɔ soro, na n’akyidifo a wɔwɔ asase so reka asɛmpa no wɔ wiase nyinaa.—Kenkan Daniel 7:13, 14; Mateo 24:14.
Ɛrenkyɛ, Yesu de tumi a ɔwɔ sɛ Ɔhene no bedi dwuma de ayi amanehunu nyinaa ne wɔn a wɔde ba no afi hɔ. Wɔn a wɔyɛ osetie de kyerɛ sɛ wogye Yesu di no nyinaa bɛtena paradise wɔ asase so.—Kenkan Dwom 37:9-11.


text:
Intanɛt So Bible | KYERƐW KRONKRON—WIASE FOFORO NKYERƐASE
Wopɛ sɛ wokenkan saa asɛm yi wɔ %% mu anaa?
Rut 4:1-22
4 Na Boas kɔtenaa kurow no pon ano.+ Boas bɛhwɛ a, abusua mu ogyefo a ɔkaa ne ho asɛm no+ na ɔretwam yi. Ɛnna ɔfrɛɛ no sɛ: “Asiamasi ee, man bra ha bɛtena ase.” Enti ɔman kɔtenaa ase.2 Afei ɔfrɛɛ kurow no mu mpanyimfo+ du bae, na ɔkae sɛ: “Montena ase.” Na wɔtenatenaa ase.3 Ɛnna ɔka kyerɛɛ ogyefo+ no sɛ: “Naomi a ofi Moab asase so+ bae no retɔn yɛn nua Elimelek+ asase no.4 Mayɛ m’adwene sɛ mɛbɔ wo amanneɛ sɛ, ‘Tɔ+ wɔ kurom hafo ne me man mpanyimfo yi anim.+ Enti sɛ wubegye a, gye; na sɛ worennye nso a, ka kyerɛ me ma minhu, efisɛ obiara nni hɔ a obetumi agye sɛ wo,+ na sɛ wunni hɔ a, me na mewɔ hɔ.’” Na ɔkae sɛ: “Megye.”+5 Ɛnna Boas kae sɛ: “Da a wobɛtɔ asase no afi Naomi nsam no, ɛkyerɛ sɛ woatɔ afi Moabni Rut a ne kunu awu no nso nsam, na ama owufo no din aba n’agyapade so.”+6 Ɛnna ogyefo no kae sɛ: “Merentumi nnye na mansɛe m’ankasa m’agyapade. Kogye, mama wo kwan sɛ gye efisɛ merentumi nnye.”7 Saa bere no sɛ wɔregye biribi anaa wɔredan biribi ama obi wɔ Israel a, nea na wɔyɛ de hyɛ mu den ni: Ná onipa no yi ne mpaboa+ de ma ne yɔnko no, na eyi na na wɔde yɛ adanse wɔ Israel.8 Enti bere a ogyefo no ka kyerɛɛ Boas sɛ: “Tɔ” no, oyii ne mpaboa.+9 Ɛnna Boas ka kyerɛɛ mpanyimfo no ne nkurɔfo no nyinaa sɛ: “Mone adansefo+ nnɛ sɛ matɔ biribiara a ɛyɛ Elimelek ne Kilion ne Malon de afi Naomi nsam.10 Na Moabni Rut, Malon yere nso, meretua ne ho ka aware no na owufo no din+ aba n’agyapade so, na owufo no din anyera amfi ne nuanom mu ne ne kurow pon ano. Mone adansefo+ nnɛ.”11 Ɛnna nkurɔfo a wɔwɔ kurow no pon ano ne mpanyimfo no nyinaa kae sɛ: “Yɛyɛ adansefo! Yehowa mma ɔbea a ɔreba wo fie no nyɛ sɛ Rahel+ ne Lea+ a wɔn baanu akyekye Israel fie+ no; yɛ onipa a odi mu wɔ Efrata+ na nya din pa wɔ Betlehem.+12 Na asefo a Yehowa de bɛma wo afi ababaa+ yi mu no mma wo fie nyɛ sɛ Peres a Tamar woo no maa Yuda+ no fie.”13 Ɛnna Boas waree Rut, na ɔkɔɔ ne ho. Na Yehowa ma onyinsɛnee+ na ɔwoo ɔbabarima.14 Na mmea no ka kyerɛɛ+ Naomi sɛ: “Nhyira nka Yehowa+ a wamma ogyefo ammɔ wo nnɛ no; ma wɔmmɔ ne din wɔ Israel.15 Ɔno na wama wo kra ho asan no, na ɔno na wawowaw wo wɔ wo mmerewabere mu,+ efisɛ wo sew a ɔdɔ wo,+ na ɔsen mmabarima baason+ no na wawo abofra yi.”16 Ɛnna Naomi faa abofra no de no bɔɔ ne bo, na ɔno na na ɔhwɛ no.17 Na mpɔtam hɔfo mmea+ no too no din kae sɛ: “Wɔawo ɔbabarima ama Naomi.” Na wɔfrɛɛ no Obed.+ Ɔno na ɔwoo Dawid papa Yese.+18 Peres+ awo ntoatoaso ni: Peres woo Hesron;+19 na Hesron woo Ram; na Ram+ woo Aminadab;20 na Aminadab+ woo Naason;+ na Naason woo Salmon;21 na Salmon+ woo Boas; na Boas+ woo Obed;22 na Obed woo Yese;+ na Yese woo Dawid.+


text:
Intanɛt So Bible | KYERƐW KRONKRON—WIASE FOFORO NKYERƐASE
Wopɛ sɛ wokenkan saa asɛm yi wɔ %% mu anaa?
Luka 4:1-44
4 Ɛnna Yesu a honhom kronkron ahyɛ no mã no dan ne ho fii Yordan ho, na honhom no de no kɔɔ sare so+2 adaduanan,+ na Ɔbonsam sɔɔ no hwɛe.+ Bio nso, wanni hwee saa nna no mu, enti ɛbaa awiei no na ɔkɔm de no.3 Na Ɔbonsam ka kyerɛɛ no sɛ: “Sɛ woyɛ Onyankopɔn ba a, kasa kyerɛ ɔbo yi ma ɛnnan paanoo.”4 Nanso Yesu buaa no sɛ: “Wɔakyerɛw sɛ, ‘Ɛnyɛ paanoo nkutoo so na onipa nam bɛtena ase.’”+5 Enti ɔde no kɔe kɔkyerɛɛ no asase so ahenni nyinaa prɛko;6 na Ɔbonsam ka kyerɛɛ no sɛ: “Mede tumi+ yi nyinaa ne ɛho anuonyam bɛma wo, efisɛ wɔde ama me, na obiara a mepɛ no mede ma no.+7 Enti sɛ wobɔ wo mu ase+ som me a, ne nyinaa bɛyɛ wo de.”8 Yesu ka kyerɛɛ no sɛ: “Wɔakyerɛw sɛ, ‘Yehowa wo Nyankopɔn+ na ɛsɛ sɛ wokotow no, na ɔno nkutoo na ɛsɛ sɛ wosom no.’”+9 Afei ɔde no kɔɔ Yerusalem kogyinaa asɔredan no atifi+ ka kyerɛɛ no sɛ: “Sɛ woyɛ Onyankopɔn ba a, gyaa wo ho kɔhwe fam;+10 efisɛ wɔakyerɛw sɛ, ‘Wo nti ɔbɛhyɛ n’abɔfo sɛ wɔmmɔ wo ho ban,’+11 na ‘Wɔbɛsoa wo wɔn nsa so, na woamfa wo nan ampem ɔbo da biara da.’”+12 Ɛnna Yesu bua see no sɛ: “Wɔaka sɛ, ‘Nsɔ Yehowa wo Nyankopɔn nhwɛ.’”+13 Enti Ɔbonsam wiee sɔhwɛ no nyinaa no, ogyaw no hɔ kosii bere foforo.+14 Afei Yesu san kɔɔ Galilea+ a honhom no tumi wɔ no so. Na ne ho asɛmpa trɛwee wɔ nkurow a atwa hɔ ahyia no nyinaa mu.+15 Ofii ase kyerɛkyerɛe wɔ wɔn hyia adan mu nso, na wɔn nyinaa hyɛɛ no anuonyam.+16 Na ɔbaa Nasaret,+ faako a wɔtetee no no; na sɛnea ɔtaa yɛ homeda no, ɔkɔɔ hyiadan mu,+ na ɔsɔre gyinaa hɔ sɛ ɔrebɛkenkan ade.17 Enti wɔmaa no odiyifo Yesaia nhoma mmobɔwee no, na obuee nhoma mmobɔwee no mu na ohuu faako a wɔakyerɛw sɛ:18 “Yehowa honhom+ wɔ me so, efisɛ ɔsraa me sɛ memmɛka asɛmpa nkyerɛ ahiafo, ɔsomaa me sɛ memmɛka ogye ho asɛm nkyerɛ nnommum na memma anifuraefo nhu ade, sɛ memma wɔn a wɔabubu nne wɔn ho,+19 na menka bere a ɛsɔ Yehowa ani nkyerɛ.”+20 Afei ɔbobɔw nhoma mmobɔwee no san de maa ɔsomfo no na ɔtenaa ase; na wɔn a wɔwɔ hyiadan no mu nyinaa de wɔn ani hwɛɛ no dinn.21 Afei ofii ase ka kyerɛɛ wɔn sɛ: “Ɛnnɛ na kyerɛwsɛm a motee no seesei ara yi aba mu.”+22 Na wɔn nyinaa fii ase dii ne ho adanse pa, na nsɛm a ɛka koma+ a efi n’anom no maa wɔn ho dwiriw wɔn, na wɔkae sɛ: “Ɛnyɛ Yosef ba ni?”+23 Ɛnna ɔka kyerɛɛ wɔn sɛ: “Ampa mubebu me bɛ yi sɛ: ‘Ɔyaresafo,+ sa wo ho yare; yɛ nneɛma+ a yɛtee sɛ ɛkɔɔ so wɔ Kapernaum+ no bi wɔ wo kurom ha nso.’”+24 Na ɔkae sɛ: “Nokware mise mo sɛ odiyifo biara nni hɔ a wogye no tom wɔ ne kurom.25 Mise mo nokwarem sɛ, Elia nna no mu no, na akunafo bebree wɔ Israel bere a wɔtoo ɔsoro mu mfe abiɛsa ne asram asia maa ɔkɔm kɛse baa asase no nyinaa so no,+26 nanso wɔansoma Elia ankɔ mmea yi mu biara nkyɛn sɛ okunafo bi a ɔwɔ Sarefat,+ Sidon asase so.27 Bio nso, odiyifo Elisa bere so no, na akwatafo bebree wɔ Israel, nanso wɔamma wɔn mu biara ho amfi sɛ Siriani Naaman.”+28 Afei wɔn a wɔwɔ hyiadan no mu nyinaa tee saa nsɛm no, ɛhyɛɛ wɔn abufuw;+29 na wɔsɔre piapiaa no fii kurow no mu, na wɔde no kɔɔ bepɔw a wɔn kurow no gu so no ano sɛ wɔrekosum no ahwe fam.+30 Nanso ɔfaa wɔn mfinimfini kɔe.+31 Na ɔkɔɔ Kapernaum,+ Galilea kurow bi mu. Na ɔkyerɛkyerɛɛ wɔn homeda;32 na ɔkwan a ɔfaa so kyerɛkyerɛe no yɛɛ wɔn nwonwa,+ efisɛ na tumi wɔ ne nsɛm no mu.+33 Ná ɔbarima bi wɔ hyiadan no mu a ɔwɔ adaemone honhom fĩ,+ na ɔde nne kɛse teɛɛm sɛ:34 “Adɛn! Nasareni Yesu,+ dɛn na yɛne wo wɔ yɛ?+ So wobae sɛ worebɛsɛe yɛn? Minim+ onii ko a woyɛ ankasa, wone Ɔkronkronni a ofi Onyankopɔn hɔ no.”+35 Ɛnna Yesu kaa n’anim sɛ: “Yɛ komm, na fi ne mu kɔ.” Enti adaemone no maa ɔbarima no twa hwee wɔn mfinimfini, na ofii ne mu kɔe a wanyɛ no hwee.+36 Eyi yɛɛ wɔn nyinaa nwonwa, na wɔbɔɔ ho nkɔmmɔ sɛ: “Asɛm bɛn ni, ɔde tumi ne ahoɔden hyɛ ahonhom fĩ ma wofi?”+37 Enti ne ho asɛm trɛw kɔɔ nkurow a ɛbemmɛn hɔ no mu baabiara.+38 Ɔsɔre fii hyiadan no mu no, ɔkɔɔ Simon fie. Ná Simon asebea yare atiridii denneennen, na wɔsrɛɛ no sɛ ɔnhwɛ no.+39 Enti ogyinaa n’atifi teɛteɛɛ atiridii no,+ na egyaee no. Mpofirim ara ɔsɔre fii ase som wɔn.+40 Na owia rekɔtɔ no, wɔn a wɔwɔ nkurɔfo a nyarewa ahorow ayɛ wɔn no de wɔn brɛɛ no. Ɔde ne nsa guu wɔn mu biara so saa wɔn yare.+41 Adaemone nso fii wɔn mu pii mu+ teɛteɛɛm sɛ: “Wone Onyankopɔn Ba no.”+ Nanso, ɔkaa wɔn anim, na wamma wɔn kwan sɛ wɔnkasa,+ efisɛ na wonim no+ sɛ ɔne Kristo no.+42 Na ade kyee no, ofii adi kɔɔ baabi a obiara nni.+ Nanso nnipakuw no hwehwɛɛ no baa faako a ɔwɔ hɔ, na wɔbɔɔ mmɔden siankaa no na wamfi wɔn nkyɛn ankɔ.43 Nanso ɔka kyerɛɛ wɔn sɛ: “Ɛsɛ sɛ mekɔ nkurow foforo mu nso kɔka Onyankopɔn ahenni ho asɛmpa no, efisɛ eyi nti na wɔsomaa me.”+44 Enti ɔtoaa so kaa asɛm wɔ Yudea hyia adan mu.+


text:
Top song lyrics at Lyrics.cat
Okronkron ni ne wo awurade lyrics
Get lyrics of Okronkron ni ne wo awurade song you love. List contains Okronkron ni ne wo awurade song lyrics of older one songs and hot new releases. Get known every word of your favorite song or start your own karaoke party tonight :-).
Ma mento me Awurade ho nnwom na ne tumi boro ... hun amane Hwan koraa na one wo se Israel okronkron ni ee Wo nsano nnwuma kyere se obia nni one wo ...
Ye de tumi a ewo soro ne asase Ahy3 Yesu Kristo nsa S3 y3bo ni dzin na ... ahy3ren asaase so Kronkron ne wo Awurade Woye Kronkron Kronkron Kronkron ne wo ...
Lyrics for Control by Malonzy. Hwɛ na yi ne baako yi ne mienu Tine wunsa na fa ma Awurade Ya yi ne baako yi ne mienu Tine...
Lyrics for Aboa Onni Dua (feat. Red Eye) by ... Wei y3n sua ne skull Me ka me Nyame na wo n ... twene a me nim s3 y3di akoto na 3sa W)n aa w)twen awurade ...
... ne Nyame suro bɔ wo bra sika ne ahodeɛ yɛ Nyame ... ma mo oo nkyɛnkyɛ wo nafe oo kai sɛ ne nyinaa ɛyɛ Awurade nsa ano adwuma ... Ni (Muscatella ) 02 ...


text:
Atoyerɛnkyɛm Yɛ Asotwe A Ɛfi Onyankopɔn Anaa?
Nea Bible ka
Atoyerɛnkyɛm a ɛsisi nnɛ no, Bible nkyerɛ sɛ ɛfi Onyankopɔn. Bible ma yɛhu sɛ, nsonsonoe da sɛnea Onyankopɔn bu atɛn ne atoyerɛnkyɛm ntam.
Onyankopɔn atemmu de, ɔmfa mfra obiara. Bible ka sɛ: “
Onipa desani hwɛ nea etua aniwa, na Yehowa de, ɔhwɛ komam.”
—1 Samuel 16:7.
Yehowa hwɛ onipa biara komam, na wɔn a wɔyɛ abɔnefo no nko ara na ɔsɛe wɔn.
—Genesis 18:23-32.
Onyankopɔn di kan bɔ nnipa kɔkɔ, na ɛma wɔn a wɔpɛ no tie nya nkwa.
Atoyerɛnkyɛm nso de, ɛreba a ɛmmɔ nkae. Wobɛhu ara ne sɛ asi akunkum nnipa pa ne nnipa bɔne nyinaa abom. Yɛbɛtumi aka sɛ nnipa ka ho bi na sɛ atoyerɛnkyɛm si a ɛsɛe nneɛma kɛse no, efisɛ nnipa sɛe ara na wɔresɛe asase ne emu nneɛma. Mmeae a atoyerɛnkyɛm taa sisi no nso, nkurɔfo sisi adan wɔ hɔ. Ɛno nti sɛ asasewosow, nsuyiri anaa biribi foforo si a, ɛtumi sɛe ade paa.


text:
Intanɛt So Bible | KYERƐW KRONKRON—WIASE FOFORO NKYERƐASE
Wopɛ sɛ wokenkan saa asɛm yi wɔ %% mu anaa?
Efesofo 1:1-23
1 Paulo, Kristo Yesu somafo+ denam Onyankopɔn pɛ+ so, de kɔma akronkronfo a wɔwɔ Efeso ne anokwafo+ wɔ Kristo Yesu mu:+2 Yɛn Agya Onyankopɔn ne Awurade Yesu Kristo adom+ ne asomdwoe+ nka mo.3 Nhyira nka yɛn Awurade Yesu Kristo Agya+ ne ne Nyankopɔn sɛ ɔde honhom fam nhyira nyinaa ahyira yɛn+ Kristo mu wɔ ɔsoro,+4 sɛnea ɔpaw+ yɛn kaa ne ho ansa na wɔrehyɛ wiase ase,+ sɛ yɛnyɛ kronn a dɛm+ biara nni yɛn ho Onyankopɔn anim wɔ ɔdɔ mu no.+5 Na ɔhyɛ too hɔ+ sɛ ɔnam Yesu Kristo so begye yɛn+ aba ne nkyɛn sɛ mma+ sɛnea ɔpɛ na ɛsɔ n’ani,+6 na ayɛ ayeyi+ ama n’anuonyam adom+ a ofi ayamye mu de adom yɛn denam nea ɔdɔ no+ no so.7 Ɛnam no so na yɛanya ogye wɔ ne mogya+ mu, yiw, yɛn mfomso ho fafiri+ sɛnea n’adom+ mu ahonya no te.8 Eyi na ɔma ɛboroo so maa yɛn wɔ nyansa+ ne ntease nyinaa mu,9 kyerɛ sɛ, ɔma yehuu ne pɛ ho ahintasɛm kronkron.+ Ɛno na ɛsɔ n’ani sɛnea n’ankasa abɔ ne tirim+10 sɛ bere no sõ+ a, obedi nneɛma ho dwuma no,+ kyerɛ sɛ, ɔbɛka nneɛma nyinaa abom+ bio wɔ Kristo mu,+ nea ɛwɔ soro+ ne nea ɛwɔ asase so.+ Yiw, ne mu na ɔbɛka nneɛma nyinaa abom,11 na ne mu nso na wɔayɛ yɛn adedifo,+ sɛnea nea ɔyɛ biribiara ma ɛne ne pɛ hyia no ahyehyɛ ato hɔ, n’atirimpɔw+ so,12 sɛ yɛn a yɛadi kan anya Kristo mu anidaso+ no mma onnya n’anuonyam ho ayeyi.+13 Na mo nso bere a motee nokware+ no, mo nkwagye+ ho asɛmpa no, munyaa ne mu anidaso. Ne mu ara nso na bere a mugye dii no, wɔsɔɔ mo ano+ denam honhom kronkron+ a wɔhyɛɛ ho bɔ no so,14 nea ɛyɛ agyapade+ a yɛn nsa bɛka no ho sɛnkyerɛnne no,+ a atirimpɔw no ne sɛ wobegye+ Onyankopɔn ankasa nkurɔfo+ de ayi no ayɛ anuonyam mu.15 Eyi nti na me nso bere a metee sɛ mowɔ Awurade Yesu mu gyidi na moda no adi kyerɛ akronkronfo+ nyinaa no,16 minnyaee mo ho aseda a mede ma no. Migu so ara bɔ mo din wɔ me mpaebɔ mu,+17 sɛ yɛn Awurade Yesu Kristo Nyankopɔn no, anuonyam Agya no, mma mo nyansa+ ne adiyi honhom bere a munya ne ho nokware nimdeɛ+ no;18 na bere a mo koma ani+ atew+ yi, moahu anidaso+ a ɔfrɛɛ mo baa mu no, anuonyam ahonyade+ a ɔde asi hɔ sɛ agyapade ama akronkronfo+ no,19 ne sɛnea ne tumi+ kɛse kyɛn so ma yɛn a yɛyɛ gyidifo no. Saa ara na n’ahoɔden kɛseyɛ no yɛ adwuma,+20 nea ɔde dii dwuma bere a onyan Kristo fii awufo mu+ na ɔde no tenaa ne nsa nifa+ wɔ soro+ no,21 baabi a ɔkorɔn koraa sen aban ne tumi ne ahoɔden ne mpanyinni+ nyinaa, ne edin biara a wɔbɔ,+ ɛnyɛ bere yi mu+ nko, na mmom nea ɛreba+ no nso mu.22 Ɔde nneɛma nyinaa nso guu ne nan ase,+ na ɔyɛɛ no nneɛma nyinaa ti+ maa asafo no;23 ɛno ne ne nipadua,+ a nea ɔhyɛ ade nyinaa mã+ no hyɛ no mã.+


text:
ASƐM A ƐDA SO | ƐYƐ AMPA SƐ BIBLE FI ONYANKOPƆN HƆ?
Bible—Emu Nsɛm Nyinaa Yɛ Nokware
Emu Nsɛm ne Nyansahu Hyia Pɛpɛɛpɛ
ƐWOM, Bible nyɛ nyansahu nhoma, nanso sɛ ɛka abɔde ho nsɛm a, ɛka no pɛpɛɛpɛ. Wo deɛ ma yɛmfa wim tebea ne awosu nyɛ nhwɛso.
EWIM TEBEA HO NSƐM—NEA ƐMA NSU TƆ
Bible ka sɛ: ‘Onyankopɔn boaboa nsukoko ano; ɛtɔ sɛ osu ne obosu, na ɛsosɔ fi omununkum mu.’—Hiob 36:27, 28.
Ɛha yi, Bible ma yehu akwan atitiriw mmiɛnsa a nsu fa so di kyinhyia. Onyankopɔn a ɔma yenya owia hyew no ‘boaboa nsukoko ano,’ na ɔnam (1) suwusiw so na ɛyɛ saa. Afei suwusiw a ɛforo kɔ soro no (2) dan yɛ mununkum. Mununkum no nso nan a, na (3) atɔ agu asase so sɛ nsu anaa biribi foforo. Seesei mpo, anwonwakwan a nsu fa so tɔ no, animdefo a wɔhwɛ wim tebea mu no nhuu mu nyinaa nwiei. Anikasɛm ne sɛ, Bible bisa sɛ: “Hena paa na obetumi ate omununkum ntrɛwmu ase.” (Hiob 36:29) Nanso Ɔbɔadeɛ no deɛ, onim sɛnea nsu di kyinhyia no mu nyinaa. Ɛno nti, ɔhwɛ maa obi kyerɛw ho nsɛm pɛpɛɛpɛ wɔ Bible mu. Ɔyɛɛ wei bere tenteenten ansa na nnipa nam nyansahu so rekyerɛkyerɛ mu kakra.
AWOSU—NEA ƐMA MOGYATƆW DAN ONIPA MŨ
Ɔhene Dawid ka wɔn a wɔkyerɛw Bible no ho. Ɔka kyerɛɛ Onyankopɔn sɛ: “Bere a meyɛ mogyatɔw mpo no, w’aniwa huu me, na wɔkyerɛw m’akwaa nyinaa wɔ wo nhoma mu.” (Dwom 139:16) Dawid yɛɛ anwensɛm bi. Ɔkaa sɛnea mogyatɔw nyin ho asɛm. Ɔkyerɛɛ sɛ ɛho akwankyerɛ wɔ “nhoma” bi a na ɛwɔ hɔ dedaw ansa na wɔrebɔ ade mu. Nea ɛyɛ nwonwa ne sɛ, wɔkyerɛw saa asɛm yi bɛyɛ mfe 3,000 a atwam ni!
Nanso, afe 1801 kosi afe 1900 ntam hɔ yi ara na afifide ho ɔbenfo Gregor Mendel a ofi Austria huu awosu ho nsɛm kakra. Afei nso, April 2003 yi ara na nhwehwɛmufo tumi yɛɛ onipa awosu mu nhwehwɛmu huu mu nneɛma nyinaa. Saa awosu yi mu na akwaa ahorow a ɛkeka bom yɛ nipadua no ho nsɛm nyinaa wɔ. Nyansahufo aka awosu ho asɛm sɛ ɛte sɛ nsɛm asekyerɛ nhoma a nsɛmfua wom. Nkyerɛwde ahorow te sɛ a, b, d, . . . na ɛkeka bom yɛ nsɛmfua no. Enti nsɛmfua no na ɛkeka bom yɛ awosu ho akwankyerɛ no. Saa akwankyerɛ yi so na nipadua no akwaa te sɛ adwene, koma, ahrawa, nsa ne nan nam so ba. Emu biara wɔ bere pɔtee a ɛba, na ɛba nnidiso nnidiso. Sɛ nyansahufo frɛ awosu anaa nea ɛma obi yɛ onipa mũ no sɛ “nkwa nhoma” a, ɛfata paa. Ɛyɛɛ dɛn na Dawid a ɔno nso kyerɛw Bible no bi no tumi kaa ne nsɛm no pɛpɛɛpɛ saa? Ná ɔbrɛ ne ho ase, enti ɔkaa sɛ: “Yehowa honhom nam me so kasae, na n’asɛm wɔ me tɛkrɛma so.” *—2 Samuel 23:2.
Ɛka Daakye Nsɛm Pɛpɛɛpɛ
ƐYƐ den paa sɛ obi betumi akyerɛ bere a ahenni anaa ɔman bi bɛsɔre ne bere a ɛbɛhwe ase. Saa ara nso na ɛnyɛ mmerɛw sɛ obi betumi akyerɛ ɔkwan a ɛbɛfa so aba ne sɛnea ɛbɛhwe ase. Nanso Bible dii kan kaa sɛnea wɔbɛsɛe ahemman ne nkurow bi a ɛyɛ den ho nsɛm nyinaa too hɔ. Ma yensusuw emu mmienu pɛ ho nhwɛ.
BABILON AHWEASE NE NE SƐE
Ná tete Babilon yɛ ahemman a ɛyɛ den. Edii aman a na ɛwɔ Asia atɔe fam no so mfehaha pii. Eduu bere bi no, na ɛno ne kurow a ɛso paa wɔ wiase. Nanso Onyankopɔn honhom kaa Bible kyerɛwfo Yesaia ma ɔhyɛɛ nkɔm bi. Ɔkyerɛɛ sɛ ɔkatakyie bi a wɔfrɛ no Kores na obetu Babilon agu. Ɔde kaa ho sɛ ɛbɛdan amamfõ a obiara rentena hɔ bio. Mfe 200 akyi ansa na nkɔmhyɛ yi reba mu. (Yesaia 13:17-20; 44:27, 28; 45:1, 2) Saa asɛm yi, enti ɛbaa mu ampa?
Da koro anadwo bi, October 539 A.Y.B. no, Kores Ɔkɛseɛ no dii Babilon so nkonim. Bere bi akyi no, nsuka a na wɔde emu nsu gugu mpɔtam hɔ nnɔbae so no mu sisiwii efisɛ na obiara nni hɔ a ɔbɛtew mu. Eduu afe 200 Y.B. no, wɔkyerɛ sɛ na ɛhɔ da mpan a obiara nte hɔ. Ɛde besi nnɛ, sɛ wokɔ Babilon a, adan a abubu nko ara na wubehu. Babilon ‘adan amamfõ’ sɛnea Bible kae no pɛpɛɛpɛ.—Yeremia 50:13.
Nsɛm a na ɛbɛba daakye yi, ɛhe na Bible kyerɛwfo yi nyaa ne nyinaa fii pɛpɛɛpɛ saa? Bible ka sɛ, ɛyɛ “Babilon ho atemmusɛm a Amus ba Yesaia hui” wɔ anisoadehu mu.—Yesaia 13:1.
NINIWE—‘ƐBƐWO WOSEE SƐ SARE SO’
Wɔkyerɛ sɛ, na Asiria Ahemman no ahenkurow Niniwe mu adan yɛ fɛ paa. Ná akwan a ɛtrɛw, turo akɛse, asɔrefie ne ahemfie akɛse wɔ kurom hɔ. Ne nyinaa akyi, odiyifo Sefania hyɛɛ nkɔm sɛ saa kurow fɛfɛ yi bɛdan “amamfõ, na ɛhɔ bɛwo wosee sɛ sare so.”—Sefania 2:13-15.
Bɛyɛ mfe 700 ansa na wɔrewo Yesu no, Babilon ne Media asraafo boom sɛee Niniwe pasaa. Nhwehwɛmu bi kyerɛ sɛ, kurow a wɔsɛee no yi “yerae koraa mfe 2500.” Eduu bere bi no, na ebinom nnye nni mpo sɛ na kurow bi wɔ hɔ a wɔfrɛ no Niniwe! Bɛyɛ mfe 200 a atwam yi ara na wɔn a wotutu fam hwehwɛ tetefo nneɛma mu kohuu Niniwe amamfõ. Ɛnnɛ, nkurɔfo resɛe hɔ nneɛma, na nea aka no nso reporɔw. Wei nti, kuw a ɛboa ma wɔhwɛ tete nneɛma so wɔ wiase nyinaa abɔ kɔkɔ sɛ: “Anhwɛ a, Niniwe amamfõ no bɛsan ayera koraa.”—Global Heritage Fund.
Ɛhe na Sefania nyaa ne nsɛm yi nyinaa fii ansa na ɛreba mu? Sefania gye toom sɛ ɛyɛ “Yehowa asɛm a ɔka kyerɛɛ [no].”—Sefania 1:1.
Nsɛmmisa a Ɛho Hia Paa No, Bible Ma Yenya Ho Mmuae
NSƐMMISA a ɛho hia paa no, Bible ma yenya ho mmuae a ɛtɔ asom. Wo deɛ, hwɛ nea edidi so yi.
ADƐN NTI NA BƆNE NE AMANEHUNU REKƆ SO WƆ WIASE SAA?
Wohwɛ Bible mu a, wubehu sɛ wɔaka bɔne ne amanehunu ho nsɛm pii. Bible kyerɛkyerɛ mu sɛ:
“Onipa di onipa so ma ewie no bɔne.”—Ɔsɛnkafo 8:9.
Nyansakorɔn ne amammu bɔne ama nnipa ahu amane bebree.
“Asiane to wɔn nyinaa bere a wɔnhwɛ kwan.”—Ɔsɛnkafo 9:11.
Nneɛma a yɛnhwɛ kwan betumi ato obiara wɔ baabiara prɛko pɛ. Ebetumi ayɛ yare a emu yɛ den, akwanhyia, anaa atoyerɛnkyɛm.
“Ɛnam onipa biako so na bɔne baa wiase, na owu nam bɔne so bae.”—Romafo 5:12.
Bere a Onyankopɔn bɔɔ ɔbarima ne ɔbaa mfiase no, na bɔne biara nni wɔn ho, na na owu nso nni hɔ. Nanso bere a wɔboapa yɛɛ asoɔden tiaa wɔn Bɔfo no, “bɔne baa wiase.”
Ɛnyɛ nea enti a nnipa hu amane nko ara na Bible ka ho asɛm. Ɛhyɛ bɔ sɛ, Onyankopɔn beyi bɔne afi hɔ koraa ama nnipa, na “ɔbɛpopa wɔn aniwam nusu nyinaa, na owu nni hɔ bio, na awerɛhow ne osu ne yaw nso nni hɔ bio.”—Adiyisɛm 21:3, 4.
YEWU A ƐHE NA YƐKƆ?
Bible kyerɛkyerɛ mu sɛ sɛ obi wu a na wawu, onnim hwee na ontumi nyɛ hwee nso. Ɔsɛnkafo 9:5 ka sɛ: “Ateasefo nim sɛ wobewuwu; awufo de, wonnim biribiara.” Sɛ yewu a, yɛn ‘nsusuwii nyinaa yera.’ (Dwom 146:4) Enti sɛ yewu a, yɛn adwene no gyae adwuma yɛ koraa, na yɛn akwaa nyinaa nyɛ adwuma bio. Ɛba saa a, yentumi nyɛ biribiara, yɛnte nka, na yentumi nsusuw nneɛma ho nso.
Nanso ɛnyɛ tebea a awufo wom nko ara ho asɛm na Bible ka. Ɛsan ka anigyesɛm bi a ɛbɛba daakye ho asɛm. Ɛne sɛ, wɔn a wɔada hatee wɔ owu mu no benya owusɔre asan aba nkwa mu bio.—Hosea 13:14; Yohane 11:11-14.
ADƐN NTI NA YƐWƆ WIASE?
Bible ma yehu sɛ Yehowa Nyankopɔn na ɔbɔɔ ɔbarima ne ɔbaa. (Genesis 1:27) Enti Adam, ɔbarima a odi kan no, Bible frɛ no “Onyankopɔn ba.” (Luka 3:38) Onyankopɔn a ɔyɛ wɔn soro Agya no, biribi nti na ɔbɔɔ wɔn. Ɔbɔɔ nnipa sɛ wɔne no mfa adamfo, na wɔnyɛ nneɛma a mfaso wɔ so a ɛbɛma wɔn ani agye wɔ asase so daa. Sɛnea Onyankopɔn bɔɔ nnipa nti, nyamesom wɔ obiara mu. Ɛno nti na ɛyɛ a yɛhwehwɛ Onyankopɔn akyi kwan no. Bible ka sɛ: “Anigye ne wɔn a wonim wɔn honhom mu ahiade.”—Mateo 5:3.
Bio nso, Bible aka sɛ: “Anigye ne wɔn a wotie Onyankopɔn asɛm na wodi so!” (Luka 11:28) Bible ka Onyankopɔn ho asɛm kyerɛ yɛn. Ɛsan boa yɛn ma yenya anigye wɔ yɛn asetena mu, na ɛma yenya daakye ho anidaso nso.
Onyankopɔn na Ɔkyerɛw Bible—Wuhu No a Ɛbɛboa Wo Sɛn?
BERE a nnipa ɔpepem pii a wɔwɔ wiase hwehwɛɛ adanse a ɛkyerɛ sɛ Bible mu nsɛm yɛ nokware no, wɔabehu sɛ Bible nyɛ tete nhoma bi kɛkɛ. Wogye di paa sɛ Bible yɛ Onyankopɔn Asɛm a wɔnam ne honhom so kyerɛwee. Ɛno na ɔnam so ne nnipa di nkitaho. Wo nso, woka wɔn a ɔkyerɛw maa wɔn no ho! Onyankopɔn nam Bible so reka akyerɛ wo sɛ sua ne ho ade na hu no, na wo ne no mfa adamfo. Bible aka sɛ: “Mommɛn Onyankopɔn na ɔbɛbɛn mo.”—Yakobo 4:8.
Sɛ wohwehwɛ Bible mu yiye a, wubehu biribi a ɛyɛ anigye paa. Ɛyɛ dɛn? Sɛ wokenkan nhoma bi a, wutumi hu ɔkyerɛwfo no adwene a okura. Saa ara na sɛ wokenkan Bible nso a, wubehu Onyankopɔn a ɔno ne Bible no Kyerɛwfo no nsusuwii ne sɛnea ɔte nka wɔ nneɛma ho. Wo deɛ, hwɛ sɛ woahu wo Bɔfo no adwene ne sɛnea ɔte nka wɔ nneɛma ho! Ɛnyɛ ɛno nko, Bible bɛma woahu nneɛma foforo nso. Ebi ni:
Onyankopɔn din, sɛnea ɔte, ne ne su ahorow a ɛyɛ fɛ.
Nea Onyankopɔn abɔ ne tirim sɛ ɔbɛyɛ ama nnipa.
Nea woyɛ a, wubetumi ne Onyankopɔn afa adamfo.
W’ani begye sɛ wubesua nneɛma pii aka ho anaa? Yehowa Adansefo ani begye ho sɛ wɔbɛboa wo. Wobetumi ayɛ nhyehyɛe ama obi ne wo asua Bible no a wuntua hwee. Wei betumi ama woabɛn Yehowa Nyankopɔn a ɔkyerɛw Bible no paa.
Nyan! yi ama yɛanya adanse kakra a ɛkyerɛ sɛ Bible no fi Onyankopɔn honhom mu. Sɛ wopɛ sɛ wuhu pii a, hwɛ nhoma a yɛato din Dɛn na Yebetumi Asua Afi Bible Mu? no ti 2. Yehowa Adansefo na wotintimii. Ɛsan wɔ www.jw.org/tw anaa skan ahyɛnsode yi
Wopɛ nso a hwɛ video a yɛato din Hena Ne Bible no Kyerɛwfo? Ɛwɔ www.jw.org/tw
Kɔ NHOMA > VIDEO
^ nky. 10 Wohwɛ Bible mu a, Onyankopɔn din de, Yehowa.—Dwom. 83:18.


text:
TI 121
“Momma Mo Bo Ntɔ Mo Yam! Madi Wiase So Nkonim”
ƐRENKYƐ NA YESU AGYA ASOMAFO NO HƆ
ASOMAFO NO AWERƐHOƆ BƐDAN ANIGYE
Ná ɛrenkyɛ na Yesu ne asomafo no afiri abansoro dan no mu akɔ. Bere a wɔdii Twam no wiei no, ɔmaa wɔn afotusɛm pii, na afei ɔkaa sɛ: “Maka yeinom akyerɛ mo na biribi anto mo suntidua.” Adɛn nti na ɔkaa saa asɛm no? Ɔkyerɛɛ mu sɛ: “Nkurɔfoɔ bɛtu mo afiri hyiadan mu. Nokwasɛm nie, dɔn no reba a obiara a ɔbɛku mo no bɛsusu sɛ ɔde resom Onyankopɔn.”—Yohane 16:1, 2.
Ná saa asɛm no bɛma asomafo no koma atu kakra. Ɛwom, na Yesu adi kan aka akyerɛ wɔn sɛ wiase bɛtan wɔn, nanso wanka no pen sɛ wɔbɛkum wɔn. Adɛn ntia? Yesu kyerɛɛ wɔn sɛ: “Mfitiaseɛ no manka yeinom ankyerɛ mo, ɛfiri sɛ na mewɔ mo nkyɛn.” (Yohane 16:4) Afei deɛ na ɔrehyɛ wɔn kɔn mu den ansa na wakɔ. Ɛno bɛboa wɔn na akyiri yi, biribiara anto wɔn hintidua.
Yesu toaa so sɛ: “Merekɔ deɛ ɔsomaa me no nkyɛn, nanso mo mu baako mpo mmisaa me sɛ, ‘Ɛhe na worekɔ?’” Saa anwummere no ara, na wɔadi kan abisa no baabi a ɔrekɔ. (Yohane 13:36; 14:5; 16:5) Nanso saa bere yi deɛ, nea ɔkaa sɛ nkurɔfo de bɛyɛ wɔn no, na ɛho awerɛhoɔ ama wɔabotow. Enti anuonyam a ɛda hɔ retwɛn no anaa mfaso a ɛde bɛbrɛ nokware asomfo no, wɔantumi mpo ammisa no ho hwee. Yesu kaa sɛ: “Ɛsiane sɛ maka yeinom akyerɛ mo nti, awerɛhoɔ ahyɛ mo akoma mã.”—Yohane 16:6.
Afei Yesu kyerɛkyerɛɛ mu sɛ: “Ɛyɛ ma mo sɛ merekorɔ. Na sɛ mankɔ a, ɔboafoɔ no remma mo nkyɛn da; na sɛ mekɔ a, mɛsoma no aba mo nkyɛn.” (Yohane 16:7) Honhom kronkron na Yesu de boa ne nkurɔfo a wɔwɔ asase so baabiara, na sɛ ɛbɛba n’asuafo no so a, gye sɛ ɔwu na ɔnyane kɔ soro.
Sɛ honhom kronkron no ba a, ɛbɛma “wiase no adanseɛ a ɛdi mũ afa bɔne ne tenenee ne atemmuo ho.” (Yohane 16:8) Enti wiase no bɛhu sɛ wɔadi mfomso kɛse sɛ wɔannye Onyankopɔn Ba no anni. Sɛ Yesu kɔ soro a, obiara bɛhu sɛ na ɔyɛ ɔtreneeni na ɛbɛda adi sɛ Satan a ɔne “wiase sodifoɔ no” fata atemmu.—Yohane 16:11.
Yesu toaa so sɛ: “Mewɔ nsɛm pii ka kyerɛ mo, nanso morentumi nsoa seesei.” Sɛ ɔhwie honhom kronkron gu wɔn so a, afei wɔbɛnya “nokorɛ no nyinaa mu” ntease na ama wɔde nokware no abɔ wɔn bra.—Yohane 16:12, 13.
Yesu kaa asɛm bi a na asomafo no nhu nea ɛkyerɛ. Ɔkaa sɛ: “Aka kakraa bi na monhu me bio, na aka kakraa bi nso mobɛhu me.” Wɔbisabisaa wɔn ho nea saa asɛm no kyerɛ. Yesu huu sɛ wɔrepɛ abisa no, enti ɔkyerɛɛ mu sɛ: “Nokorɛ, nokorɛ, mese mo sɛ, mobɛsu abɔ bena, nanso wiase bɛdi ahurisie; mobɛdi awerɛhoɔ, nanso mo awerɛhoɔ no bɛdane anigyeɛ.” (Yohane 16:16, 20) Akyiri yi, sɛ wɔkum Yesu a, nyamesom mpanimfoɔ no ani bɛgye na asuafo no deɛ, wɔbɛdi awerɛhoɔ. Nanso sɛ wɔnyane Yesu a, wɔn awerɛhoɔ no bɛdan anigye. Sɛ ɔhwie Onyankopɔn honhom kronkron no gu wɔn so a, ɛnde anigye no bɛkyɛn koraa.
Yesu de asomafo no tebea totoo ɔpemfo a awo aka no ho kaa sɛ: “Ɔbaa, sɛ n’awoɔ duru a, ɔdi awerɛhoɔ, ɛfiri sɛ ne dɔn aduru; nanso sɛ ɔnya wo akɔkoaa no a, ɔnkae ahohia no bio ɛsiane anigyeɛ a wanya sɛ wawo onipa aba wiase nti.” Yesu kaa asomafo no koma too wɔn yam sɛ: “Mo nso, seesei moredi awerɛhoɔ; nanso mɛhu mo bio ama mo akoma adi ahurisie, na obiara ntumi nnye mo anigyeɛ no mfiri mo nsam.”—Yohane 16:21, 22.
Ɛbɛsi saa bere no, na asomafo no mmisaa biribiara wɔ Yesu din mu da. Nanso afei deɛ ɔka kyerɛɛ wɔn sɛ: “Saa da no mobɛbisa [Agya no] wɔ me din mu.” Adɛn nti na na ɛsɛ sɛ wɔyɛ saa? Ná Agya no mpɛ sɛ ɔtie wɔn anaa? Dabi, efisɛ Yesu ankasa kaa sɛ: “Agya no ara pɛ mo asɛm, ɛfiri sɛ mopɛ m’asɛm . . . sɛ Agya no nanmusini.”—Yohane 16:26, 27.
Ɛbɛyɛ sɛ Yesu nsɛm no maa asomafo no nyaa akokoduru, enti wɔkaa sɛ: “Yei nti yɛgye di sɛ wofiri Onyankopɔn nkyɛn na ɛbaeɛ.” Ná biribi rebɛsi ama wɔakyerɛ sɛ wɔgye saa asɛm no di anaa. Yesu kaa nea ɛrebɛsi no ho asɛm sɛ: “Hwɛ, dɔn no reba, na nokwasɛm nie, aduru sɛ mobɛhwete ama obiara akɔ ne fie na moagya me nko ara.” Nanso ɔmaa wɔn awerɛhyem sɛ: “Maka yeinom akyerɛ mo na monam me so anya asomdwoeɛ. Mo ho rehiahia mo wiase deɛ, nanso momma mo bo ntɔ mo yam! Madi wiase so nkonim.” (Yohane 16:30-33) Enti, Yesu anyi wɔn baako amma wɔn. Ná ɔnim sɛ Satan ne wiase no de sɔhwɛ bɛba wɔn so. Nanso na Yesu gye di sɛ wɔbɛtumi adi wiase so nkonim te sɛ ɔno ara na wɔde gyidi ayɛ Onyankopɔn apɛde.


text:
Intanɛt So Bible | KYERƐW KRONKRON—WIASE FOFORO NKYERƐASE
Wopɛ sɛ wokenkan saa asɛm yi wɔ %% mu anaa?
Exodus 34:1-35
34 Afei Yehowa ka kyerɛɛ Mose sɛ: “Sen abopon abien te sɛ kan de no,+ na mɛkyerɛw nsɛm a na ɛwɔ kan apon+ a wububuu no no+ so agu so.2 Siesie wo ho twɛn anɔpa, efisɛ wobɛba Bepɔw Sinai so anɔpa abegyina me nkyɛn wɔ bepɔw no so.+3 Nanso mma obiara nnni w’akyi, na mma obi foforo biara nnyi ne ti wɔ bepɔw no so.+ Afei nantwi anaa oguan biara mmma bepɔw no ho mmmedidi.”+4 Enti Mose sen abopon abien te sɛ kan de no, na ɔsɔree anɔpatutuutu faa abopon abien no kura kɔɔ Bepɔw Sinai so sɛnea Yehowa hyɛɛ no no.5 Na Yehowa nam omununkum mu sianee,+ na obegyinaa ne nkyɛn, na ɔbɔɔ Yehowa din.+6 Na Yehowa betwaam wɔ n’anim paeem kae sɛ: “Yehowa, Yehowa, Onyankopɔn mmɔborɔhunufo+ ne ɔdomfo,+ nea ne bo kyɛ fuw+ na n’adɔe+ ne ne nokwaredi+ dɔɔso.7 Oyi n’adɔe adi kyerɛ nnipa mpempem,+ na ɔde mfomso ne mmarato ne bɔne firi,+ nanso ɔremma nea odi fɔ mfa ne ho nni.+ Na ɔde agyanom bɔne ho asotwe ba mma ne mmanana ne nanankansowanom mpo so.”+8 Ɛnna Mose yɛɛ ntɛm bɔɔ ne mu ase kotow fam.+9 Na ɔkae sɛ: “O Yehowa, sɛ afei manya w’anim dom a, ɛnde mesrɛ wo ka yɛn ho na yɛnkɔ,+ efisɛ nnipa yi kɔn asen.+ Yehowa, fa yɛn mfomso ne yɛn bɔne firi yɛn,+ na fa yɛn yɛ w’agyapade.”+10 Ɛnna obuae sɛ: “Me ne mo bɛyɛ apam: Mɛyɛ anwonwade a wɔnyɛɛ bi da wɔ asase anaa ɔman biara so.+ Mɛyɛ eyi wɔ wo nkurɔfo nyinaa anim. Na nnipa a wɔka wo ho yi nyinaa behu Yehowa nnwuma, efisɛ nea mɛyɛ ama mo no bɛyɛ hu.+11 “Wo de, di nea merehyɛ wo nnɛ yi so.+ Na metu Amorifo, Kanaanfo, Hitifo, Perisifo, Hiwifo ne Yebusifo afi w’anim.+12 Hwɛ yiye na wo ne nnipa a wɔte baabi a worekɔ no anyɛ apam+ biara na ansum wo afiri.+13 Na mummubu wɔn afɔremuka ne wɔn abosom adum no, na muntwitwa wɔn abosonnua ngu.+14 Nkotow onyame foforo+ biara, efisɛ Yehowa yɛ Onyankopɔn a ɔne obiara nkyɛ ne som.*+15 Afei wo ne nnipa a wɔwɔ asase no so no nnyɛ apam, na sɛ wɔne wɔn anyame rebɔ aguaman+ anaa sɛ wɔrebɔ afɔre ama wɔn anyame+ a, obi amfrɛ wo ankodi wɔn abosonnuan no bi.+16 Ɛba saa a, wubegye wɔn mmabea ama wo mmabarima aware,+ na sɛ wɔn mmabea no ne wɔn anyame bɔ aguaman a, wɔbɛma wo mmabarima no nso ne wɔn anyame no abɔ aguaman.+17 “Nyɛ dade honi biara.+18 “Munni paanoo a mmɔkaw nnim afahyɛ no.+ Bere a mahyɛ wɔ ɔsram Abib mu+ no du a, munni paanoo a mmɔkaw nnim no nnanson, efisɛ ɔsram Abib mu na mufii Egypt bae.19 “Nea ebue yafunu ano biara yɛ me dea,+ na wo mmoa nso, nantwi oo, oguan oo, onini biara a odi kan no yɛ me dea.+20 Na afurum ba a odi kan de, fa oguan sesa,+ anyɛ saa a bu ne kɔn mu. Na wo mmabarima mu mmakan de, tɔ wɔn.+ Ɛnsɛ sɛ wɔde nsapan ba m’anim.+21 “Fa nnansia yɛ adwuma, na da a ɛto so ason no home.+ Adɔw bere oo, otwa bere oo, home.+22 “Munni adapɛn afahyɛ no, bere a mode awi a edi kan ba+ no, ne anoboaboa afahyɛ wɔ afe awiei no.+23 “Afe biara ɔbarima biara bɛba abegyina+ Awurade Yehowa, Israel Nyankopɔn nokwafo no, anim mprɛnsa.24 Na mɛpam aman no afi w’anim,+ na mɛma w’asase ayɛ kɛse,+ na sɛ wokɔ Yehowa wo Nyankopɔn anim mprɛnsa afe biara a, obiara ani remmere w’asase.+25 “Wukum aboa de bɔ afɔre ma me a, mfa biribiara a akaw nka mogya no ho.+ Na mma ade nnkye twam afahyɛ afɔrebɔde no so.+26 “Fa w’afuw mu nnepa a wubetwa no kan+ no bra Yehowa wo Nyankopɔn fie.+“Nnoa abirekyi ba wɔ ne maame nufusu mu.”+27 Afei Yehowa ka kyerɛɛ Mose sɛ: “Kyerɛw nsɛm yi to hɔ,+ efisɛ apam a me ne wo ne Israel reyɛ yi gyina nsɛm yi so.”+28 Odii Yehowa nkyɛn adaduanan, awia ne anadwo, wɔ hɔ. Aduan ne nsu biara anka n’ano.+ Na ɔkyerɛw Nsɛm Du a ɛyɛ apam no ho nsɛm no wɔ abopon no so.+29 Afei bere a Mose fi Bepɔw Sinai so resian no, na Adanse apon abien no kura no.+ Ná Mose nnim sɛ kasa a ɔne no kasae no ama n’anim were ayɛ hyɛnn.+30 Bere a Aaron ne Israelfo no huu Mose no, na n’anim were ayɛ hyɛnn, enti na wosuro sɛ wɔbɛbɛn no.+31 Afei Mose frɛɛ wɔn. Na Aaron ne Israel mpanyimfo no nyinaa baa ne nkyɛn, na ɔne wɔn kasae.32 Ɛno akyi no Israelfo no nyinaa baa ne nkyɛn, na ɔde ahyɛde a Yehowa de maa no wɔ Bepɔw Sinai so no nyinaa too wɔn anim.+33 Sɛ Mose ne wɔn kasa wie a, na ɔde ade akata n’anim.+34 Nanso sɛ ɔkɔ Yehowa anim ne no kɔkasa a, oyi nkataanim no kosi sɛ obefi n’anim akɔ.+ Na nea ɔbɛhyɛ no biara ɔkɔka kyerɛ Israelfo no.+35 Israelfo no hui sɛ Mose anim ayɛ hyɛnn;+ na Mose san kataa n’anim kosii sɛ ɔne no kɔkasae bio.+
Ase Hɔ Nsɛm
^ “Anaasɛ, “Yehowa a ne din de Ninkufo no yɛ Onyankopɔn ninkufo.”


text:
WIASE NSƐM
Mmea ne Mmarima Ntam Nsɛm
Sɛ wopɛ sɛ w’aware gyina a, wohwɛ a Bible betumi aboa wo, anaa entumi? Bible yɛ nhoma a akyɛ paa, nanso wode emu nsɛm toto nhwehwɛmu a animdefo ayɛ ho a, wo ho bedwiriw wo.
India
Mmerante ne mmabaa a wɔadi fi mfe 18 kosi 25 no mu pii susuw sɛ, sɛ ɔbea ne barima a wɔnwaree da a, “ɛnyɛ asɛm biara wɔ India” nnɛ. Nhwehwɛmu a wɔyɛɛ no 2014 na ɛde asɛm yi too gua. Dɔkota bi a ɔwɔ Mumbai de too Hindustan Times nsɛnkyerɛwfo anim sɛ “mmerante ne mmabaa tumi de wɔn ho hyehyɛ wɔn ho, nanso ɛno nkyerɛ sɛ wɔpɛ sɛ wɔware.” Ɔkaa sɛ ɔno deɛ, “sɛ ɔbarima ne ɔbea hyia dakoro anaa wɔtena hɔ sɛ mpenafo a, biribiara nkyekyere wɔn sɛ wɔnware.”
SUSUW HO: Wohwɛ a, bere bɛn paa na nkurɔfo taa nya nna mu yare anaa adwenemhaw? Bere a wɔaware anaa bere a wɔnwaree?—1 Korintofo 6:18.
Denmark
Nhomanimfo a wɔwɔ Copenhagen Suapɔn mu yɛɛ nhwehwɛmu bi, na ɛbɛtɔɔ gua sɛ sɛ obi ne n’abusuafo taa nya akasakasa a, ɛte ne nkwa so. Wɔde mfe 11 suaa nnipa bɛyɛ 10,000 ho nsɛm, na wohuu sɛ wɔn a wɔne wɔn abusuafo taa nya akasakasa no wu ntɛm sen wɔn a wɔn abusua mu dwo. Awuraa bi a ɔyɛɛ nhwehwɛmu no bi kaa sɛ, sɛ nsɛmnsɛm sɔre na wutumi siesie anaa wutumi dwudwo ano a, “ebetumi aboa ma woanyin akyɛ.”
NEA BIBLE KA: “Nea ɔkora n’ano no wɔ nimdeɛ, na nhumufo honhom dwo.”—Mmebusɛm 17:27.
United States
Animdefo bi de nnipa 564 a wɔaware foforo yɛɛ nhwehwɛmu wɔ Louisiana, na wei buee nneɛma pii ani so. Wohui sɛ sɛ ɔbea ne ɔbarima hyehyɛ aware na egye gu na wɔsan ka bom a, mpɛn pii no, sɛ wɔware a, akyɛ koraa mfe nnum na wɔatetew mu. Aware a ɛte saa mu nnwo; daa na egya da mu.
NEA BIBLE KA: “Nea Onyankopɔn aka abom [wɔ aware mu] no, mma onipa biara nntetew mu.”—Mateo 19:6.


text:
Intanɛt So Bible | KYERƐW KRONKRON—WIASE FOFORO NKYERƐASE
Wopɛ sɛ wokenkan saa asɛm yi wɔ %% mu anaa?
Ɔsɛnkafo 2:1-26
2 Me de, mekae wɔ me komam sɛ:+ “Bra na memfa anigye+ nsɔ wo nhwɛ, na hu adepa nso.”+ Hwɛ! ɛno nso yɛ ahuhude.2 Misee ɔserew sɛ: “Abɔdansɛm bɛn ni?”+ Na misee ahurusidi+ sɛ: “Dɛn na worekyerɛ yi?”3 Mede me koma hwehwɛɛ mu, de nsã gyee m’ani,+ nso mede nyansa kyerɛɛ me koma kwan,+ sɛ meso nkwaseasɛm mu akosi sɛ mehu adepa a ɛwɔ hɔ ma adesamma, nea wɔyɛ ɔsoro ase wɔn nkwa nna nyinaa mu.+4 Meyeyɛɛ nnwuma akɛse.+ Misisii adan,+ na meyeyɛɛ bobe nturo.+5 Meyeyɛɛ nturo ne mfikyifuw,+ na miduaa nnua a ɛsow aba nyinaa bi wom.6 Meyeyɛɛ atare+ de guguu m’afuw mu nnua a ɛrenyin no so.+7 Minyaa nkoa ne mfenaa,+ ne nkoa mma wɔ me fie.+ Afei nso minyaa nyɛmmoa, anantwi ne nguan akuwakuw pii sen wɔn a wodii m’anim Yerusalem nyinaa.+8 Bio nso meboaboaa dwetɛ ne sika+ ne afei ahene ne ahemman ademude ano.+ Minyaa mmarima ne mmea nnwontofo+ ne nea ɛma nnipa mma ani gye,+ mmabaa bebree kwa.+9 Meyɛɛ kɛse, na minyaa ahode pii sen wɔn a wodii m’anim Yerusalem nyinaa.+ Me nyansa nso de, ammɔ me da.+10 Biribiara a m’aniwa hwehwɛe no, mamfa ankame no.+ Mamfa anigye biara ankame me koma, na m’ani gyei adwuma a mebrɛ yɛe nyinaa mu;+ eyi ne me kyɛfa wɔ adwuma a mebrɛ yɛe nyinaa mu.+11 Me de, mitwaa m’ani hwɛɛ adwuma a mede me nsa ayɛ nyinaa ne adwuma a mabrɛ ayɛ,+ na hwɛ! ne nyinaa yɛ ahuhude ne adehunu akyidi,+ na biribiara so nni mfaso owia ase.+12 Bio nso, mitwaa m’ani hwɛɛ nyansa+ ne adammɔ ne nkwaseasɛm;+ dɛn koraa na onipa a obedi ɔhene akyi aba no betumi ayɛ? Nea nnipa ayɛ dedaw no ara bi na ɔbɛyɛ.13 Na me de, mihui sɛ mfaso wɔ nyansa so sen nkwaseasɛm,+ sɛnea mfaso wɔ hann so sen sum no.+14 Onyansafo de, n’aniwa wɔ ne tirim;+ na ɔkwasea de, esum mu ara na ɔnam.+ Nea me nso mabehu ne sɛ ewie wɔn nyinaa pɛ.+15 Me de, mekae wɔ me komam sɛ:+ “Sɛnea ewie ɔkwasea+ no, me nso saa ara na ebewie me.”+ Ɛnde mebɛyɛɛ onyansafo pii saa+ yɛɛ dɛn? Enti mekae wɔ me komam sɛ: “Eyi nso yɛ ahuhude.”16 Onyansafo ne ɔkwasea nyinaa, wɔrenkae wɔn daa.+ Ɛrenni da bi, wɔrenkae obiara bio; na ɔkwan bɛn na onyansafo bɛfa so awu? Ɔne ɔkwasea nyinaa na ɛnam.+17 Asetena fonoo me,+ efisɛ m’ani so no, adwuma a wɔyɛ owia ase no yɛ ɔbrɛdwuma,+ na ade nyinaa yɛ ahuhude ne adehunu akyidi.+18 Na me de, metan adwuma a mebrɛ yɛe owia ase nyinaa,+ sɛ merebegyaw ama onipa a obedi m’akyi aba.+19 Na hena na onim sɛ ebia ɔbɛyɛ onyansafo anaa ɔkwasea?+ Nanso obedi m’ade a mebrɛ yɛe ne nea mede nyansa yɛe owia ase nyinaa so.+ Eyi nso yɛ ahuhude.20 Na me de, medan me ho sɛ mɛma me koma adi awerɛhow+ wɔ adwuma a mebrɛ yɛe owia ase no nyinaa ho.21 Efisɛ obi de nyansa ne nimdeɛ ne nsi brɛ yɛ adwuma,+ nanso onipa a wammrɛ ho na wɔde ne kyɛfa bɛma no.+ Eyi nso yɛ ahuhude ne ɔbrɛ hunu kɛse.+22 Na sɛ onipa brɛ ne ho yɛ adwuma na ne koma pere adwuma a ɔyɛ owia ase ho a, dɛn na onya?+23 Ɛyaw ne ahometew nko ara na ɛwɔ n’adwuma mu, ne nna nyinaa,+ na edu anadwo nso a, ne koma ntumi nna.+ Eyi nso yɛ ahuhude ara kwa.24 Onipa wɔ hɔ yi, biribi pa bi nni hɔ mma no sɛ obedidi na wanom na wama ne kra ahu adepa, ne brɛ mu.+ Eyi nso mahu, na minim sɛ efi Onyankopɔn nsam.+25 Na hena na odidi+ nom yiye sen me?+26 Nea ɔyɛ onipa pa nokware Nyankopɔn anim+ no, ɔma no nyansa ne nimdeɛ ne anigye,+ na ɔdebɔneyɛfo de, adwuma a ɔde ama no ne sɛ ɔmmoaboa ano mfa mma onipa pa no.+ Eyi nso yɛ ahuhude ne adehunu akyidi.+


text:
TI 69
Hwan ne Wɔn Agya—Abraham Anaa Ɔbonsam?
YUDAFO NO KAA SƐ WƆN AGYA NE ABRAHAM
ABRAHAM NNYA MMAA WIASE NO, NA YESU WƆ HƆ
Yesu kɔdii Asese Afahyɛ wɔ Yerusalem, na ɛno akyi no, ɔtenaa hɔ de Onyankopɔn asɛm kyerɛkyerɛɛ nkurɔfo. Yudafo a wɔwɔ hɔ no ka kyerɛɛ no sɛ: “Yɛyɛ Abraham asefoɔ na yɛnyɛɛ nkoa mmaa obiara da.” Yesu nso ka kyerɛɛ wɔn sɛ: “Menim sɛ moyɛ Abraham asefoɔ; nanso mopɛ sɛ moku me, ɛfiri sɛ m’asɛm nnya nkɔsoɔ mo mu. Deɛ mahunu no m’Agya nkyɛn no na meka; enti mo nso moyɛ deɛ moate afiri mo agya hɔ.”—Yohane 8:33, 37, 38.
Nea Yesu kae no mu da hɔ; ɛsono n’Agya ɛnna ɛsono wɔn agya. Yudafo no ante Yesu asɛm no ase, enti wɔsan kaa sɛ: “Yɛn agya ne Abraham.” (Yohane 8:39; Yesaia 41:8) Ɛyɛ ampa, na wɔyɛ Abraham asefo. Ɛno nti ɛyɛɛ wɔn sɛ wɔwɔ gyidi te sɛ Onyankopɔn adamfo Abraham.
Nanso Yesu de pem wɔn sɛ: “Sɛ moyɛ Abraham mma a, monyɛ Abraham nnwuma.” Sɛ Abraham yɛ wɔn agya ampa a, anka wɔbɛyɛ ne nnwuma no bi. Enti Yesu toaa so sɛ: “Seesei mopɛ sɛ moku me, onipa a maka nokorɛ a mete firii Onyankopɔn nkyɛn akyerɛ mo no. Abraham anyɛ saa.” Afei ɔkaa sɛ: “Moyɛ mo agya no nnwuma.”—Yohane 8:39-41.
Saa bere yi nyinaa na Yudafo no nnya nhuu nea Yesu repɛ akyerɛ. Enti wɔkaa sɛ: “Wɔanwo yɛn adwamammɔ mu; yɛwɔ Agya baako, Onyankopɔn.” Nanso, na ɛyɛ nokware sɛ Onyankopɔn ne wɔn Agya? Yesu ka kyerɛɛ wɔn sɛ: “Sɛ Onyankopɔn yɛ mo Agya a, anka mobɛdɔ me, ɛfiri sɛ Onyankopɔn hɔ na mefiri a mewɔ ha yi. Ɛnyɛ me ara na mede me pɛ baeɛ, na mmom Ɔno na ɔsomaa me.” Afei Yesu bisaa asɛm bi na ɔno ara maa ho mmuaeɛ. Ɔbisaa sɛ: “Adɛn nti na monnim deɛ mereka no? Ɛfiri sɛ montumi ntie m’asɛm.”—Yohane 8:41-43.
Ná Yesu pɛ sɛ wɔhu sɛ, sɛ wɔannye no anni a, ɛyɛ aniberesɛm. Ɔpaee mu ka kyerɛɛ wɔn sɛ: “Mofiri mo agya Ɔbonsam hɔ, na mopɛ sɛ moyɛ mo agya no apɛdeɛ.” Suban bɛn na wɔn agya no wɔ? Yesu kaa wɔn agya no ho asɛm sɛ: “Ɔno na ɔyɛ wudini firi mfitiaseɛ, na wannyina nokorɛ no mu.” Ɔtoaa so sɛ: “Deɛ ɔfiri Onyankopɔn no tie Onyankopɔn asɛm. Ɛno nti na montie, ɛfiri sɛ momfiri Onyankopɔn.”—Yohane 8:44, 47.
Yesu asɛm no hyɛɛ Yudafo no abufuo, enti wɔkaa sɛ: “Sɛ yɛka sɛ woyɛ Samariani na wowɔ adaemone a, ɛnyɛ nokorɛ?” Frɛ a wɔfrɛɛ Yesu “Samariani” no kyerɛ sɛ na wɔmmu no koraa. Nanso ɛno deɛ Yesu anyi ano. Nea ɔkae ne sɛ: “Menni adaemone, na mmom medi m’Agya no ni, na mo deɛ, mobɔ me ahohora.” Afei Yesu kaa biribi a ɛma yɛhu sɛ na asɛm no yɛ nkwa ne owuo asɛm. Ɔkaa sɛ: “Obiara a ɔbɛdi m’asɛm soɔ no, ɔrenhunu owuo koraa.” Ná asɛm yi nkyerɛ sɛ asomafo no ne n’akyidifo a aka no renwu da. Mmom na ɛkyerɛ sɛ wɔrenka “owuprenu no” anaa daa ɔsɛe nhwɛ da, kyerɛ sɛ, wɔwu a, wɔbɛnya owusɔre.—Yohane 8:48-51; Adiyisɛm 21:8.
Wei nso Yudafo no ante ase; wɔfaa no sɛ owuo paa ho asɛm na Yesu reka. Enti wɔkaa sɛ: “Afei paa na yɛahunu sɛ wowɔ adaemone. Abraham wuiɛ, na adiyifoɔ no nso saa ara; nanso woka sɛ, ‘Obiara a ɔbɛdi m’asɛm soɔ no, ɔrenka owuo nhwɛ koraa.’ Woyɛ kɛseɛ sene yɛn agya Abraham a ɔwuiɛ no anaa? . . . Wose woyɛ hwan?”—Yohane 8:52, 53.
Biribiara kyerɛ sɛ na Yesu pɛ sɛ ɔkyerɛ wɔn sɛ ɔno ne Mesia no. Nanso wanyi anim saa, na mmom ɔkaa sɛ: “Sɛ mehyɛ me ho animuonyam a, m’animuonyam no nyɛ hwee. Ɛyɛ m’Agya a moka sɛ ɔyɛ mo Nyankopɔn no na ɔhyɛ me animuonyam; nanso monni no. Na me deɛ, meni no. Sɛ meka sɛ menni no a, na meyɛ ɔtorofoɔ sɛ mo.”—Yohane 8:54, 55.
Afei Yesu twee wɔn adwene kɔɔ nea wɔn nana Abraham yɛe no so sɛ: “Mo agya Abraham dii anidasoɔ a na ɔwɔ sɛ ɔbɛhunu me da no mu ahurisie, na ɔhunu dii ahurisie.” Ná Abraham wɔ Onyankopɔn bɔhyɛ mu gyidi paa, enti ɔhwɛɛ kwan sɛ Mesia no bɛba. Yudafo no ante Yesu asɛm no ase, enti wɔkaa sɛ: “Wonnii mfeɛ aduonum mpo na woahunu Abraham yi?” Yesu buaa wɔn sɛ: “Nokorɛ, nokorɛ, mese mo sɛ, ansa na Abraham reba no, na mewɔ hɔ.” Ná ɔreka bere a ɔyɛ honhom abɔde wɔ soro ansa na wɔrewo no wɔ asase so no.—Yohane 8:56-58.
Yesu asɛm no hyɛɛ Yudafo no abufuo paa. Afei deɛ, na wɔpɛ sɛ wɔsi no aboɔ. Nanso Yesu fii hɔ kɔe a wɔannya no.


text:
ASƐM A ƐDA SO | WOBƐYƐ DƐN ANYA BIBLE AKENKAN SO MFASO?
Adɛn Nti na Ɛsɛ sɛ Wokenkan Bible?
“Ná ɛyɛ me sɛ Bible mu yɛ den; mekenkan koraa a merente ase.”—Jovy
“Ná ɛyɛ me sɛ emu nyɛ dɛ.”—Queennie
“M’ani bɔ Bible so a, na ɛrehunahuna me. Ɛso dodo.”—Ezekiel
Nea ebinom aka afa Bible ho ni. Wo nso ɛ? Biribi saa aba wo tirim pɛn? Bible akenkan ayɛ nnipa pii adesoa. Nanso, fa no sɛ woabehu sɛ wokenkan Bible a ebetumi ama w’ani agye, na w’abrabɔ nso bɛyɛ papa. Anka worenkan? Na sɛ wuhu sɛ akwan bi wɔ hɔ a wubetumi afa so akenkan ama ayɛ wo dɛ nso ɛ? Wopɛ sɛ wuhu nea Bible betumi ayɛ ama wo?
Ebinom akenkan Bible anya so mfaso paa. Wo deɛ ma yɛnhwɛ nea wɔwɔ ka.
Aberante bi de Ezekiel. Wadi mfe 20 ne kakra. Nea ɔkae ni: “Kan no, na m’abrabɔ ayɛ sɛ obi a ɔreka kar nso onnim baabi pɔtee a ɔrekɔ. Seesei Bible a mekenkan nti, mahu baabi a m’ani kyerɛ wɔ abrabɔ mu. Afotu pa pii wɔ Bible mu a ebetumi aboa me biribiara mu.”
Ababaa bi a ɔde Frieda nso adi boro mfe 20. Ɔkaa sɛ: “Ná menka mmara koraa. Ɛreyɛ ara ni na me bo afuw. Nanso Bible akenkan ama masua sɛ mɛhyɛ me ho so. Ama seesei memfa nneɛma nhaw me ho bio, enti manya nnamfo pii.”
Ɔbaa bi a ɔde Eunice adi bɛyɛ mfe 50. Ɔno nso asɛm ni: “Bible akenkan nti, ade rekye a ade resa yi nyinaa na me suban reyɛ fɛ. Ɛresesa me paa.”
Nnipa a yɛaka wɔn ho asɛm yi ne nnipa mpempem pii ahu sɛ, wode Bible akenkan hyɛ wo ho a, w’ani rentan wɔ abrabɔ mu. (Yesaia 48:17, 18) Bible akenkan so mfaso dɔɔso. Ebi ne sɛ (1) ɛbɛma woasi gyinae pa, (2) wubenya nnamfo pa, (3) worenteetee wɔ abrabɔ mu, na (4) ne nyinaa akyi wubehu Onyankopɔn yiye paa. Wompɛ wei na wopɛ dɛn? Afotu a ɛwɔ Bible mu no fi Onyankopɔn hɔ enti sɛ wode yɛ adwuma a, wo nsa rensi fam da. Onyankopɔn deɛ, ontuu fo bɔne da. Bere nyinaa otu fo pa.
Nea ehia ara ne sɛ wobɛfa wo Bible, na woahyɛ ase akenkan. Dɛn na wobɛyɛ na Bible akenkan ayɛ wo dɛ?


text:
Intanɛt So Bible | KYERƐW KRONKRON—WIASE FOFORO NKYERƐASE
Wopɛ sɛ wokenkan saa asɛm yi wɔ %% mu anaa?
Dwom 103:1-22
Dawid dwom.103 O me kra, hyira Yehowa,+Ma me mu ade nyinaa nhyira ne din kronkron no.+2 O me kra, hyira Yehowa,Na mma wo werɛ mmfi nea wayɛ nyinaa;+3 Ɔno na ɔde wo mfomso nyinaa kyɛ wo,+Na oyi wo haw* nyinaa fi hɔ.+4 Ɔno na ogye wo nkwa fi amoa mu,+Na ɔde adɔe ne mmɔborɔhunu bɔ wo abotiri.+5 Ɔno na ɔde adepa hyɛ w’asetena mã;+Wo mmerantebere yɛ foforo sɛ ɔkɔre.+6 Yehowa de, ɔyɛ adetrenee,+Na obu atɛntrenee ma wɔn a wosisi wɔn nyinaa.+7 Ɔmaa Mose huu n’akwan,+Na oyii ne nneyɛe adi kyerɛɛ Israel mma.+8 Yehowa yɛ mmɔborɔhunufo ne ɔdomfo,+Ne bo kyɛ fuw na n’adɔe dɔɔso.+9 Ɔrenhwehwɛ yɛn mfomso bere nyinaa,+Na ɔrennya yɛn ho menasepɔw daa.+10 Ɔnhwɛ yɛn bɔne so ne yɛn nni,+Na ɔnhwɛ yɛn mfomso so ntua yɛn ka.+11 Sɛnea ɔsoro ware sen asase no,+Saa na n’adɔe boro so ma wɔn a wosuro no.+12 Sɛnea apuei ne atɔe ntam ware no,+Saa na wama yɛne yɛn mmarato ntam aware.+13 Sɛnea agya yi mmɔborɔhunu adi kyerɛ ne mma no,+Saa na Yehowa nso yi mmɔborɔhunu adi kyerɛ wɔn a wosuro no.+14 Onim yɛn nipaban;+Ɔkae sɛ yɛyɛ mfutuma.+15 Onipa desani, ne nna te sɛ sare momono;+Sɛnea wuram nhwiren yɛ frɔmfrɔm no, saa na ɔte.+16 Mframa bɔ fa so ara pɛ, na ayera,+Na ne sibea nhu no bio.+17 Nanso Yehowa adɔe de, ɛwɔ hɔ fi mmeresanten kosi mmeresanten+Ma wɔn a wosuro no,+Na ne trenee nso wɔ hɔ ma wɔn mma mma.+18 Ɛwɔ hɔ ma wɔn a wodi n’apam so,+Ne wɔn a wɔkae n’ahyɛde na wodi so.+19 Yehowa na ɔde n’ahengua atim hɔ wɔ ɔsoro;+N’ahenni na edi biribiara so.+20 O munhyira Yehowa, n’abɔfo+ ahoɔdenfo a mudi n’asɛm so+Na mutie n’asɛm.+21 Yehowa asafodɔm nyinaa, munhyira no,+Mo a mosom no na moyɛ n’apɛde no.+22 Yehowa abɔde nyinaa, munhyira no+Wɔ baabiara a odi tumi.+O me kra, hyira Yehowa.+


text:
Sarkodie “Wofa Kwame” Lyrics
Sarkodie‘s “Wofa Kwame” song has finally been transcribed to make fans and the general public know the right words in the song and sing along perfectly.
Check the accurate words as used in the song out!
NEW MUSIC: Sarkodie – Wofa Kwame
INTRO – (SARKODIE)
Hmm! asefem
Nsɛmpii, ɛna me pɛ sɛ me ka
Tie!, deɛ di kan
Me serɛ montie
Listen, tie
VERSE 1 – (Sarkodie)
Papa bi a yɛferɛ no Wofa Kwame pɛ sɛ otu kwan
Na Wofa Kwame dayɛ so a’a ne sɛ
Dabi ɔbɛ nya bi aba fie na wapɛ bi asi dan
Nafɛ foɔ a ɔne ɔmo bɔɔ bra
Wɔ Akyem Agogo, emu fa naa adi kan
Ɔne ne yere Maa Julie ne ne ba Josephine
Abɛtena Community 4 aban
Ɛno nso soa ɔmo hire
Ne yere kɔ kwan so
Togo nanso nfasoɔ no swa
Na bosome rente koraa yɛ sɛn?
Ɔbɛtua awie na neba nso kɔ twerɛ paper
Naso hyeɛ no wo bɔ naba so koraa na nebo afu
Ɔse Nyame bɛtua woka
Nadwen ayɛ no Visa Visa
Nti ɔso dayɛ koraa na w’akam, agyei afa!
So ɔbɛ sore na wada
Ɔhyɛɛ aseɛ German Embassy ɛhɔ yɛ bounce no ten
Belgium ‘cos ne wofaase bi wɔ Ghent
Ya odi yaw sɛ ne family ne friends
Obia’a ntumi mmano nte wiemuhyɛn scent
Application form nkoaa w’afille
Yɛkabom a nka watwerɛ ɔnoaa ne book
Embassy bia’a w’awura mu pɛn
Nti yɛhu nanim a, na ya ma no akonwa ne juice
Asefem, wapaaba na monhu no mɔbɔ
Na sesei a’a deɛ ɔse onya Lome koraa ɔbɛ kɔ
Wo kɔ ne fie a, ɛnwom a ɔpɛ paa ne “Aposor”
Ne passport, stamp ayɛ mu ma sei twɔ!
Sesei a nanim agu ɛkorɔ
Ɔndware nti nantemu aporɔaporɔ
Yɛbɛ gyegye ntoboa de n’akɔ Dubai
Nyɛ saa ɔbɛ wu ansa na afe n’akɔ aporɔ
CHORUS – (Sarkodie)
Nti no, Wofa Kwame abrɛ
Ɔnka no sɛn koraa ansa na mo ate aseɛ
Ɔnni abusua bia’a na w’awu adi adeɛ
Nti ɔde bɛfa soro anfa a ɔde bɛfa aseɛ
Hmm! mese Wofa Kwame abrɛ
Ɔnka no sɛn koraa ansa na mo ate aseɛ
Ɔnni abusua bia’a na w’awu adi adeɛ
Nti ɔde bɛfa soro anfa a ɔde bɛfa aseɛ
Ah! ɛyɛ nsɛm pii
HOOK – (Sarkodie)
Ɛnɛ nsɛm no makyekyere no bɔtɔ, bɔkɔɔɔ
Wofa Kwame deɛ na abɛsene no
Na me a’a menso masɛm a mete ho
Na me bɛka yi, tie
VERSE 2 – (Sarkodie)
Ɔbaa bi ama m’abrɛ wiase
Wateetee meaa sɛ wohwehwɛ mea gya kwankwaa nuase
Sɛ nsukɔm watwi afa me so, ɔbɛ tumi aba m’ayie ase
Hwɛ mate sika aware neɛ ɔbɛku me, sesei koraa manim agu ase
Ɔmpɛ masɛm, na wonhwɛ nani ase
Wama m’asi metiri ase
Aduane abɔ me
Ayaase kɔm, ɔno a ɔnkɔ asɔre
Metenaa me baabi koraa nka meho atɔ me
Ɔndɔme nanka mpɛsɛ obi adɔ me
Mennyɛɛ obia’a bɔne
Ɔyɛ ɔdomfo kumfo
Abusua, montu ne fo
Sɛ bɔne bi na m’ayɛ mpo a
Nka mede kotodwe na bɛpa w’akyɛw
Maamle, wonko menko
Obi mmɛ gye me meewu
Maame kaa yɛ o, Kwesi kaa yɛ oo
Ɔbaa wo kɔ ware no me dayɛ mu ɔbaa yɛ oo
Ɔbaa yɛ bɛkuu wo na w’ayie no ɔsaa yɛ oo
Mantie afotuo, makɔ tua ho payoo
Madi ahoɔfɛ akyi akɔ fa crocodile
Mabɛn me wuo ɔsɔfo prophesy
Neɛ m’ayɛ no na sɛ ɔbɛ kai
Me a meyere me suro sene kakai
CHORUS – (Sarkodie)
But tie Wofa Kwame abrɛ
Ɔnka no sɛn koraa na mo ate aseɛ
Ɔnni abusua bia’a na w’awu adi adeɛ
Nti ɔde bɛfa soro anfa a ɔde bɛfa aseɛ
Joo! mese Wofa Kwame abrɛ
Ɔnka no sɛn koraa ansa na mo ate aseɛ
Ɔnni abusua bia’a na w’awu adi adeɛ
Nti ɔde bɛfa soro anfa a ɔde bɛfa aseɛ
Now!
Source: Yaw Sarpon/GlammyNews.com
You must be logged in to post a comment Login


text:
Sika—Ɛho Hia Ɔsom a Wowom no Sɛn?
Estelle * yɛ ɔbaatan a ne mma dɔɔso, nanso na ɔde wɔn nyinaa kɔ asɔre daa. Ɔka sɛ: “Meka kyerɛɛ me sɔfo sɛ mepɛ sɛ mete Bible ase paa.” Nanso ɔsɔfo no ne no ansua Bible da, na akyiri yi Estelle gyaee asɔre koraa. Ɔtoaa n’asɛm no so sɛ: “Asɔre mpanyimfo no kyerɛw me krataa, na na nea wɔrepɛ aka ara ne sɛ, sɛ asɔre na meremma a, sika de, metumi de aba. Adwene a ɛbaa me tirim ne sɛ, ‘Mankɔ asɔre koraa a ɛnhaw wɔn; me sika ara na wɔpɛ.’”
Angelina yɛ obi a ɔpɛ nyamesom paa, na ɔka sɛ: “Yɛkɔ asɔre a, wɔde kɛntɛn bɛfa yɛn anim mprɛnsa, na bere biara a wɔde bɛba no, ɛsɛ sɛ yɛde sika gu mu. Sika nko ara na wɔagye agye, agye ara. Ɛma mekae sɛ, ‘Minnye nni sɛ Onyankopɔn honhom wɔ wɔn so.’”
Asɔre asɔre a ɛwɔ wo mpɔtam hɔ no, ɛyɛ a wɔfa akwan bi so gye nkurɔfo ho sika? Nea wɔyɛ no, ɛne Bible hyia anaa?
DƐN NA BIBLE NO KYERƐKYERƐ?
Yesu a ɔde Kristosom bae no kae sɛ: “Munyaa no kwa, momfa mma kwa.” (Mateo 10:8) Bible mu asɛm de, yɛmfa sika ntɔ, na obiara repɛ bi a, ɛsɛ sɛ otumi nya.
Tete Kristofo no, na wɔyɛ dɛn tuatua asafo no ho aka?
Obiara yii ntoboa “sɛnea wasusuw wɔ ne komam, ɛnyɛ amemenemfe anaa ɔhyɛ so, efisɛ Onyankopɔn dɔ nea ɔtew n’anim ma.” (2 Korintofo 9:7) Ɔsomafo Paulo kae sɛ: “Nea ɛbɛyɛ na yɛremfa adesoa kɛse nto mo mu biara so no, yɛyɛɛ adwuma anadwo ne awia na yɛatumi aka Onyankopɔn asɛmpa no akyerɛ mo.” (1 Tesalonikafo 2:9) Paulo som adwuma mu no, ɔyɛɛ ntamadan de hwɛɛ ne ho.—Asomafo Nnwuma 18:2, 3.
SƐN NA YEHOWA ADANSEFO DE YƐ ADWUMA?
Adan a Yehowa Adansefo taa hyia mu no, wɔfrɛ no Ahenni Asa, na ɛnyɛ adan akɛse biara. Wɔyɛ dɛn tuatua ho aka? Wɔmfa prɛte mfa obiara anim nnyigye sika, na wɔmfa envelope mma nkurɔfo sɛ wɔmfa sika nhyɛ mu. Mmom nea wɔyɛ ne sɛ, wɔde nnaka sisi Ahenni Asa so hɔ, enti sɛ obi ani sɔ ɔsom adwuma a ɛrekɔ so no a, otumi yi ntoboa gu mu a obiara nhu.
Ɔkwan bɛn paa na ɛsɛ sɛ yɛfa so tuatua ɔsom ho aka?
Nhoma a ekura wo yi, nea ɛyɛe a wotintimii a abedu ha yi, ne nyinaa yɛ sika. Nanso wɔmmɔ nneɛma a nkurɔfo retɔn ho dawuru biara wom na wɔmfa nsrɛsrɛ sika nso. Nea enti a wɔyɛ nhoma yi ara ne sɛ wɔbɛma nkurɔfo ahu Bible mu nokware.
Enti dɛn na wobɛka? Wohwɛ nhyehyɛe yi a, ɛne Yesu nsɛm a ɔkae ne nea tete Kristofo yɛe no hyia anaa?
^ nky. 2 Wɔasesa edin no bi wɔ nsɛm a edidi so yi mu.


text:
Intanɛt So Bible | KYERƐW KRONKRON—WIASE FOFORO NKYERƐASE
Wopɛ sɛ wokenkan saa asɛm yi wɔ %% mu anaa?
Asomafo Nnwuma 2:1-47
2 Afei bere a Pentekoste*+ afahyɛ no rekɔ so no, na wɔn nyinaa ahyiam faako,2 na mpofirim ara wɔtee dede bi fii soro te sɛ mframa a ɛrebɔ denneennen, na egyigyei wɔ ofie a na wɔte mu no mu nyinaa.+3 Na wohuu tɛkrɛma bebree a ɛte sɛ ogya+ a ayiyi mmiako mmiako, na ebi besii wɔn mu biara so,4 na honhom kronkron+ hyɛɛ wɔn nyinaa mãmã na wofii ase kaa kasa horow,+ sɛnea honhom no maa wɔn hokwan sɛ wɔnkasa no.5 Ɛbae sɛ na Yudafo, nyamesurofo+ a wofi ɔman biara a ɛwɔ ɔsoro ase mu, wɔ Yerusalem.+6 Enti, bere a wɔtee nnyigyei yi no, nnipadɔm behyiae, na na wonhu nea ɛrekɔ so, efisɛ wɔn mu biara tee sɛ wɔreka n’ankasa kasa.7 Nokwarem no, ɛyɛɛ wɔn nwonwa na wɔde ahodwiriw kae sɛ: “Hwɛ, eyinom a wɔrekasa yi nyinaa nyɛ Galileafo+ anaa?8 Na afei ɛyɛɛ dɛn na yɛn mu biara te kasa a wɔde woo no yi?9 Partifo ne Mediafo+ ne Elamfo+ ne wɔn a wɔtete Mesopotamia, ne Yudea+ ne Kapadokia,+ Ponto+ ne Asia mpɔtam,+10 ne Frigia+ ne Pamfilia,+ Egypt ne Libia afã a ɛhwɛ Kirene, ne ahɔho a wofi Roma aba, kyerɛ sɛ, Yudafo ne wɔn a wɔasakra abɛyɛ Yudafo,+11 Kretafo+ ne Arabiafo,+ yɛte sɛ wɔde yɛn kasa reka Onyankopɔn nneɛma akɛse no ho asɛm.”12 Yiw, ɛyɛɛ wɔn nyinaa nwonwa na wɔn tirim yɛɛ wɔn keserenee, na wobisabisaa wɔn ho sɛ: “Dɛn na eyi kyerɛ?”13 Nanso, afoforo dii wɔn ho fɛw na wofii ase kae sɛ: “Bobesa dɔkɔdɔkɔ abow wɔn.”+14 Na Petro ne dubiako+ no sɔre gyinae, na ɔmaa ne nne so ka kyerɛɛ wɔn sɛ: “Yudea mmarima ne mo a motete Yerusalem nyinaa,+ munhu eyi na muntie me nsɛm.15 Nokwasɛm ni, saa nnipa yi mmow nsa+ sɛnea mususuw no, efisɛ ɛyɛ dɔn a ɛto so abiɛsa.*16 Na mmom eyi na wɔnam odiyifo Yoel so kae no sɛ,17 ‘“Nna a edi akyiri no mu no,” Onyankopɔn na ose, “Mehwie me honhom+ no bi agu ɔhonam ahorow nyinaa so, na mo mmabarima ne mo mmabea bɛhyehyɛ nkɔm na mo mmerante benya anisoadehu na mo mpanyimfo asõsõ adae;+18 na mehwie me honhom no bi agu me nkoa ne me mfenaa mpo so wɔ saa nna no mu, na wɔbɛhyɛ nkɔm.+19 Na mɛma anwonwade aba wim wɔ soro na nsɛnkyerɛnne aba asase so wɔ fam, mogya ne ogya ne wusiw kumɔnn;+20 owia+ bɛdan sum na ɔsram adan mogya ansa na Yehowa da kɛse a ɛkyɛn so no aba.+21 Na obiara a ɔbɛbɔ Yehowa din afrɛ no no, wobegye no nkwa.”’+22 “Israel mmarima, muntie nsɛm yi: Yesu, Nasareni+ no, ɔbarima a Onyankopɔn afa anwonwade+ ne nsɛnkyerɛnne a ɔnam no so yɛe wɔ mo mu+ so ayi no adi akyerɛ mo pefee, sɛnea mo ara munim no,23 ɔno na monam mmaratofo nsa so bɔɔ no duam yii no fii hɔ+ sɛ́ obi a wɔnam Onyankopɔn tirim agyina ne nim a onim dedaw+ so ayi no ama no.24 Nanso Onyankopɔn san owu hama+ no, na onyan+ no, efisɛ na ɛrentumi nkɔ so nkyekyere no.+25 Dawid ka ne ho asɛm sɛ: ‘Mihu Yehowa m’anim daa; efisɛ ɔwɔ me nsa nifa so na amma manhinhim da.+26 Eyi nti me koma ani gyei na me tɛkrɛma dii ahurusi kɛse. Afei nso, me honam mpo bɛtena anidaso mu;+27 efisɛ worennyaw me kra wɔ Adamoa* mu, na woremma wo nokwafo nhu porɔwee.+28 Woama mahu nkwa kwan, wobɛma manya abotɔyam amee wɔ w’anim.’+29 “Mmarima, anuanom, momma menka abusuapanyin Dawid ho asɛm pen nkyerɛ mo, sɛ owui+ na wosiee no na ne da wɔ yɛn nkyɛn de besi nnɛ.30 Enti, esiane sɛ na ɔyɛ odiyifo a onim sɛ Onyankopɔn aka no ntam sɛ ɔde n’asen mu aba bi besi n’ahengua so+ nti,31 ohu siei na ɔkaa Kristo wusɔre ho asɛm sɛ wɔannyaw no Adamoa mu na ne honam nso anhu porɔwee.+32 Yesu yi na Onyankopɔn anyan no, na ɛyɛ nokwasɛm a yɛn nyinaa yɛ ho adansefo.+33 Afei esiane sɛ wɔmaa no so kɔɔ Onyankopɔn nsa nifa so+ na onyaa honhom kronkron a wɔhyɛɛ ho bɔ no fii Agya no hɔ+ nti, wahwie nea muhu na mote yi agu yɛn so.34 Nokwarem no, Dawid ankɔ soro,+ nanso ɔno ankasa kae sɛ, ‘Yehowa ka kyerɛɛ me Wura sɛ: “Tena me nsa nifa,+35 kosi sɛ mede w’atamfo bɛyɛ wo nan ase ntiaso.”’+36 Enti ma Israel fie nyinaa nhu ampa sɛ Onyankopɔn ayɛ Yesu yi a mobɔɔ no asɛndua mu+ no Awurade+ ne Kristo.”37 Na wɔtee eyi no, ɛwowɔɔ wɔn komam+ na wɔka kyerɛɛ Petro ne asomafo a aka no sɛ: “Mmarima, anuanom, dɛn na yɛnyɛ?”+38 Petro ka kyerɛɛ wɔn sɛ: “Monsakra,+ na momma wɔmmɔ mo mu biara asu+ wɔ Yesu Kristo din+ mu na moanya bɔne fafiri,+ na mubenya honhom kronkron akyɛde+ a wɔde ma kwa no.39 Bɔhyɛ+ no wɔ hɔ ma mo ne mo mma ne wɔn a wɔwɔ akyirikyiri+ nyinaa, dodow biara a Yehowa yɛn Nyankopɔn bɛfrɛ wɔn aba ne nkyɛn no.”+40 Na ɔde nsɛm foforo pii dii adanse fefeefe, na ɔkɔɔ so tuu wɔn fo sɛ: “Momma wonnye mo mfi awo ntoatoaso a akɔntɔn yi mu.”+41 Enti wɔbɔɔ wɔn a wɔde anigye gyee n’asɛm no asu,+ na saa da no wɔde akra bɛyɛ mpem abiɛsa bɛkaa wɔn ho.+42 Na wɔkɔɔ so tuu wɔn ho sii hɔ maa asomafo no nkyerɛkyerɛ, na wɔboom kyɛɛ nneɛma+ didii+ na wɔbɔɔ mpae.+43 Nokwarem no, ehu kaa ɔkra biara, na anwonwade ne nsɛnkyerɛnne bebree nam asomafo no so sisii.+44 Wɔn a wɔbɛyɛɛ gyidifo no nyinaa hyiaam na wɔn nneɛma nyinaa yɛɛ kwasafode,+45 na wofii ase tontɔn nea wɔwɔ+ ne wɔn agyapade kyekyɛɛ nea wonyae no maa obiara, sɛnea obiara ahiade te.+46 Na wɔde koma koro kɔɔ asɔrefie hɔ da biara da,+ na wodidii wɔn ho wɔn ho afie mu, na wɔde ahosɛpɛw+ ne koma a emu tew na edidii,47 na woyii Onyankopɔn ayɛ, nyaa nnipa no nyinaa anim dom.+ Bere koro no ara mu no, Yehowa kɔɔ so de wɔn a ɔregye wɔn nkwa kaa wɔn ho+ daa.+
Ase Hɔ Nsɛm
^ Pentekoste kyerɛ Aduonum wɔ Hela kasa mu. Ná wodi afahyɛ yi Nisan no akyi adaduonum.


text:
Intanɛt So Bible | KYERƐW KRONKRON—WIASE FOFORO NKYERƐASE
Wopɛ sɛ wokenkan saa asɛm yi wɔ %% mu anaa?
Luka 8:1-56
8 Eyi akyi bere tiaa bi no, otutuu akwan kɔɔ nkurow mu ne nkuraa ase kɔkaa asɛm no, na ɔpaee mu kaa Onyankopɔn ahenni ho asɛmpa.+ Ná dumien no ka ne ho,2 ne mmea+ bi a wasa wɔn yare atu ahonhommɔne afi wɔn so, Maria a wɔfrɛ no Magdalene, a ahonhommɔne ason fi ne mu kɔe no,+3 ne Herode fie so panyin Kusa yere Yoana,+ ne Susana ne mmea foforo pii a na wɔde wɔn ahode resom wɔn no.4 Afei bere a nnipakuw kɛse bi bɛkaa wɔn a wɔne no kokɔɔ nkurow nkurow so no ho no, ɔde mfatoho bi kasa kyerɛɛ wɔn sɛ:+5 “Ogufo bi fii adi sɛ ɔrekogu n’aba. Na ɔregu aba no, ebi koguu kwankyɛn ma wotiatiaa so, na ewim nnomaa dii.+6 Ebi nso guu ɔbotan so, na efifii akyi no, ewui esiane nsu a annya nti.+7 Ebi nso koguu nsɔe mu, na nsɔe a ɛne no nyinii no miaa no.+8 Ebi nso guu asase pa mu, na efifii akyi no, ɛsow aba mmɔho ɔha.”+ Bere a ɔkaa eyinom no, ɔmaa ne nne so kae sɛ: “Ma nea ɔwɔ aso a ɔde betie no ntie.”+9 Nanso n’asuafo no fii ase bisaa no nea mfatoho yi kyerɛ.+10 Ɔkae sɛ: “Mo na wɔde ama mo sɛ monte Onyankopɔn ahenni ho ahintasɛm kronkron no ase, na wɔn a aka no de, wɔte no mfatoho mu,+ ma enti wɔbɛhwɛ de, nanso wɔbɛhwɛ no kwa, na wɔbɛte de, nanso wɔrente ase.+11 Afei mfatoho+ no ase ni: Aba no ne Onyankopɔn asɛm.+12 Nea eguu kwankyɛn no ne wɔn a wɔtee,+ na Ɔbonsam+ beyii asɛm no fii wɔn koma mu na wɔannye anni annya nkwa.+13 Nea eguu ɔbotan so no ne wɔn a wɔte asɛm no a wɔde anigye gye, nanso eyinom nni ntini; wogye di wɔ bere bi mu, nanso edu sɔhwɛ bere a, na wɔawae.+14 Nea eguu nsɔe mu no, eyinom ne wɔn a wɔate, nanso asetena yi mu dadwen ne ahonya ne anigye+ twetwe wɔn, na emia wɔn koraa ma enti biribiara nwie pɛyɛ.+15 Nea eguu asase pa mu no, eyi ne wɔn a sɛ wɔde koma pa+ tie asɛm no wie a, wɔkora so na wɔde boasetɔ sow aba.+16 “Obiara nni hɔ a ɔsɔ kanea a, ɔde ade bɛkata so anaasɛ ɔde besi mpa ase, na mmom ɔde si kaneadua so, na ama wɔn a wɔba mu no ahu hann no.+17 Biribiara nni hɔ a ahintaw+ a ɛrenna adi, na biribiara nni hɔ a wɔakata so a wɔrenhu na ɛremma petee mu.+18 Enti, monhwɛ sɛnea mutie asɛm yiye; na obiara a ɔwɔ no, wɔbɛma no pii,+ na nea onni no de, nea osusuw sɛ ɔwɔ mpo no, wobegye afi ne nsam.”+19 Afei ne maame ne ne nuabarimanom+ baa baabi a ɔwɔ no, nanso nnipakuw no nti, wɔantumi annu ne nkyɛn.+20 Na wɔbɔɔ no amanneɛ sɛ: “Wo maame ne wo nuabarimanom gyina abɔnten pɛ sɛ wohu wo.”+21 Obua see wɔn sɛ: “Me maame ne me nuabarimanom ne eyinom a wɔte Onyankopɔn asɛm na wɔyɛ no.”+22 Ɛbae sɛ da bi ɔne n’asuafo no kɔtenaa ɔkorow bi mu, na ɔka kyerɛɛ wɔn sɛ: “Momma yentwa nkɔ ɔtare no agya nohoa.” Enti wosiim kɔe.+23 Na wɔwɔ nsu no so no, ɔdae. Ɛnna mframa kɛse bi bɔ baa ɔtare no so, na nsu fii ase bu faa wɔn so na ɛde wɔn too asiane mu.+24 Afei wɔkɔɔ ne nkyɛn konyanee no kae sɛ: “Ɔkyerɛkyerɛfo, Ɔkyerɛkyerɛfo, yɛrebewuwu!”+ Onyanee no, ɔteɛteɛɛ+ mframa no ne nsu a ebu fa so no, na ano brɛɛ ase, na ɛyɛɛ dinn.25 Afei ɔka kyerɛɛ wɔn sɛ: “Mo gyidi wɔ he?” Nanso ehu kaa wɔn, na wɔde ahodwiriw keka kyerɛɛ wɔn ho sɛ: “Hena koraa ni a otumi hyɛ mframa ne nsu mpo ma wotie no yi?”+26 Na wokogyinaa mpoano wɔ Gerasafo asase so wɔ Galilea ntentenso.+27 Na osii fam no, ɔbarima bi a ɔwɔ adaemone a ofi kurow no mu behyiaa no. Na bere tenten ni a omfuraa ntama, na ɔnte fie, na mmom asiei.+28 Ohuu Yesu no, ɔteɛɛm denneennen hwee n’anim de nne kɛse kae sɛ: “Dɛn na me ne wo wɔ yɛ,+ Yesu, Ɔsorosoroni Nyankopɔn no Ba? Mesrɛ wo, nhaw me.”+29 (Ná ɔrehyɛ honhom fĩ no sɛ emfi ɔbarima no mu. Ná anya no so tumi bere tenten ni,+ na wɔtaa de nkɔnsɔnkɔnsɔn ne mpokyerɛ gu no wɛn no, nanso ɔtetew mpokyerɛ no mu na honhom fĩ no twe no kɔ baabi a obiara nni.)30 Yesu bisaa no sɛ: “Wo din de dɛn?” Ɔkae sɛ: “Asafotow” efisɛ na adaemone pii ahyɛn ne mu.+31 Na wɔkɔɔ so srɛɛ+ no sɛ ɔnnhyɛ wɔn mmma wommfi ne mu nnkɔ bun no mu.+32 Ná mprako+ pii redidi wɔ bepɔw no so; enti wɔsrɛɛ no sɛ ɔmma wɔn kwan ma wɔnkɔhyɛn wɔn mu.+ Na ɔmaa wɔn kwan.33 Enti adaemone no fii ɔbarima no mu kɔhyɛn mprako no mu, na mprako no bɔɔ kirididi fii bepɔw no so koguu ɔtare no mu wuwui.+34 Bere a wɔn a wɔhwɛ mmoa no huu nea asi no, woguan kɔbɔɔ amanneɛ wɔ kurow no mu ne nkuraase.+35 Ɛnna nkurɔfo bae sɛ wɔrebɛhwɛ nea asi, na wɔbaa Yesu nkyɛn behuu ɔbarima a wɔatu adaemone afi ne mu no sɛ ɔhyɛ atade te Yesu nan ase, a n’dwenem atew; na wɔbɔɔ hu.+36 Wɔn a wohui no kaa sɛnea ɛyɛe a ɔbarima a ɔwɔ adaemone no ho tɔɔ no no kyerɛɛ wɔn.+37 Enti nnipadɔm a wofi Gerasafo nsase a atwa ahyia so no nyinaa see no sɛ omfi wɔn nkyɛn nkɔ, efisɛ na ehu aka wɔn kɛse.+ Ɛnna ɔtenaa ɔkorow no mu siim sɛ ɔrekɔ.38 Nanso, ɔbarima a adaemone fii ne mu no kɔɔ so srɛɛ no ara sɛ ɔne no bɛkɔ; nanso ɔsan no kae sɛ:+39 “San kɔ fie, na kɔ so ka nea Onyankopɔn ayɛ ama wo no kyerɛ.”+ Enti ofii hɔ kɔe, paee mu kaa nea Yesu ayɛ ama no no wɔ kurow no mu nyinaa.+40 Bere a Yesu san bae no, nnipakuw no gyee no fɛw so, efisɛ na wɔn nyinaa rehwɛ no kwan.+41 Na hwɛ! ɔbarima bi a ne din de Yairo a ɔyɛ hyiadan mu panyin bae. Na ɔhwee Yesu nan ase srɛɛ no sɛ ɔmmra ne fie,+42 efisɛ na ɔwɔ ɔbabea koro pɛ a wadi bɛyɛ mfe dumien a ɔreyɛ awu.+Bere a ɔrekɔ no, nnipakuw no kyeree no so.+43 Na ɔbea bi a mogya+ atu no mfe dumien, a obiara ntumi nsaa no yare,+44 fi n’akyi de ne nsa bɛkaa n’atade nguguso+ ano,+ na amonom hɔ ara mogya no twae.+45 Enti Yesu kae sɛ: “Hena na ɔde ne nsa kaa me?”+ Bere a wɔn nyinaa kae sɛ ɛnyɛ wɔn no, Petro kae sɛ: “Ɔkyerɛkyerɛfo, nnipakuw yi afuw wo ho na wɔakyere wo so.”+46 Nanso Yesu kae sɛ: “Obi de ne nsa aka me, mahu sɛ tumi+ afi me mu kɔ.”+47 Bere a ɔbea no hui sɛ wahu no no, ɔde ahopopo bɛhwee n’anim kaa nea enti a ɔde ne nsa kaa no ne sɛnea ne ho tɔɔ no amonom hɔ ara no wɔ nnipa no nyinaa anim.+48 Na ɔka kyerɛɛ no sɛ: “Ɔbabea, wo gyidi ama wo ho atɔ wo;+ fa asomdwoe kɔ.”+49 Na ogu so rekasa no, hyiadan mu panyin no nanmusini bi bɛkae sɛ: “Wo babea no awu; nhaw ɔkyerɛkyerɛfo no bio.”+50 Bere a Yesu tee no, obuaa no sɛ: “Nsuro, wo de, nya gyidi,+ na obenya nkwa.”51 Bere a oduu fie hɔ no, wamma obiara ne no ankɔ mu gye Petro ne Yohane ne Yakobo ne abeawa no papa ne ne maame.+52 Nanso na nkurɔfo resu no de awerɛhow pempem wɔn koko. Enti ɔkae sɛ: “Munnyae su,+ onwui na mmom wada.”+53 Eyi nti wofii ase serew no, efisɛ na wonim sɛ wawu.+54 Na osoo ne nsa maa no so frɛɛ no sɛ: “Abeawa, sɔre!”+55 Na ne honhom+ san bae, na ɔsɔree+ ntɛm ara, na ɔhyɛe sɛ wɔmma no biribi nni.+56 Na n’awofo no ho dwiriw wɔn; nanso ɔhyɛɛ wɔn sɛ wɔnnka nea asi no nnkyerɛ obiara.+


text:
TI DUBAAKO
Adɛn ne Amanehunu Bebrebe Yi?
1, 2. Asɛm bɛn na nnipa pii taa bisa?
ASASEWOSOW bi sii po mu ma etwiw faa akuraa bi so sɛee no pasaa. Onipabɔnefo bi twee tuo bɔ wuraa asɔredan mu, na okunkum nnipa bebree pirapiraa ebinom. Kokoram yare akum ɔbaatan bi ama ne mma nnum ayɛ nnyanka.
2 Bere biara a asiane anaa atoyerɛnkyɛm bi a ɛte saa besi no, nnipa taa bisa sɛ, “Ɛbaa no sɛn?” Nkurɔfo pii nhu nea enti a ɔtan ne amanehunu ahyɛ wiase ma saa. Wo nso woadwen ho pɛn?
3, 4. (a) Nsɛm bɛn na Habakuk bisaa Yehowa? (b) Mmuae bɛn na Yehowa de maa no?
3 Wohwɛ Bible mu a, wubehu sɛ Onyankopɔn asomfo bi a na wɔn gyidi yɛ den mpo bisaa nsɛm a ɛte saa. Wɔn mu baako ne odiyifo Habakuk. Obisaa Yehowa sɛ: “Dɛn nti na woma mihu adebɔne na wokɔ so hwɛ ɔhaw yi? Dɛn nti na adesɛe ne amumɔyɛsɛm wɔ m’anim, na dɛn nti na ɔham ne ntawntawdi abu so yi?”—Habakuk 1:3.
4 Sɛ yɛhwɛ Habakuk 2:2, 3 a, yehu mmuae a Onyankopɔn de maa Habakuk. Afei nso, ɔhyɛɛ no bɔ sɛ obedi ɔhaw no ho dwuma. Yehowa dɔ nnipa paa. Bible ka sɛ: “Odwen mo ho.” (1 Petro 5:7) Sɛ yɛn a yɛyɛ nnipa mpo yɛn ani nnye amanehunu ho a, ɛnde hu sɛ Yehowa de, okyi koraa. (Yesaia 55:8, 9) Ɛnneɛ, yemmisa sɛ: Adɛn nti na amanehunu adɔɔso saa?
ADƐN NTI NA AMANEHUNU ADƆƆSO SAA?
5. Dɛn na nyamesom akyerɛkyerɛfo bi ka fa amanehunu ho? Dɛn na Bible no ka?
5 Asɔfo ne nyamesom akyerɛkyerɛfo taa ka sɛ Onyankopɔn pɛ nti na nnipa rehu amane. Ebinom ka sɛ nea ebesi nnipa akwan mu biara, Onyankopɔn ahyehyɛ ato hɔ dedaw, na ɔno nko ara na onim nea ɔreyɛ. Ebinom nso wɔ hɔ a, obi wu a, sɛ ɔyɛ abofra oo, ɔpanyin oo, wɔka sɛ ɔkɔ Onyankopɔn nkyɛn wɔ soro. Nanso ɛnyɛ saa na asɛm no te. Ɛnyɛ Yehowa na ɔde nneɛma bɔne ba yɛn so. Bible ka sɛ: “Ɛmpare nokware Nyankopɔn sɛ ɔbɛyɛ bɔne, ne ade nyinaa so Tumfoɔ sɛ ɔbɛyɛ nea ɛnteɛ!”—Hiob 34:10.
6. Amanehunu a ɛrekɔ so no, adɛn nti na nnipa pii de ho sobo bɔ Onyankopɔn?
6 Amanehunu a ɛrekɔ so wɔ wiase no, nnipa pii de ɛho sobo bɔ Onyankopɔn, efisɛ wosusuw sɛ ɔno na odi wiase so. Nanso yesuae wɔ Ti 3 sɛ Satan Ɔbonsam na odi wiase yi so.
7, 8. Adɛn nti na amanehunu adɔɔso wɔ wiase saa?
7 Bible ma yehu sɛ “wiase nyinaa da ɔbɔnefo no tumi mu.” (1 Yohane 5:19) Satan a ɔredi wiase yi so no, ɔyɛ otirimɔdenfo a onni ahummɔbɔ koraa. Ɔno na “ɔredaadaa asase sofo nyinaa.” (Adiyisɛm 12:9) Nnipa pii resuasua no. Wei ne ade baako nti a atorodi, ɔtan ne atirimɔdensɛm adɔɔso wɔ wiase saa.
8 Ade foforo nti a amanehunu adɔɔso wɔ wiase ne sɛ, Adam ne Hawa asoɔden nti, wɔde bɔne awo nnipa nyinaa. Enti onipa di ne yɔnko nipa bɔne. Ebinom yɛ wɔn ho akatakyi, na ɛde ntɔkwaw ne nhyɛso na ɛba. (Ɔsɛnkafo 4:1; 8:9) Ɛtɔ da nso a, nea ɛma nnipa hu amane ne sɛ “asiane to wɔn . . . bere a wɔnhwɛ kwan.” (Ɔsɛnkafo 9:11) Ɛmfa ho baabi a yɛwɔ no, akwanhyia betumi ato obiara bere a n’ani nna.
9. Adɛn nti na yebetumi aka sɛ biribi pa bi nti na Yehowa ama amanehunu rekɔ so?
9 Ɛnyɛ Yehowa na ɔde amanehunu ba yɛn so. Akokoakoko, abɔnefosɛm ne nhyɛso a ɛrekɔ so no, yentumi mfa ɛho sobo mmmɔ Onyankopɔn. Ɛnyɛ ɔno na ɔma atoyerɛnkyɛm te sɛ asasewosow, mframa gyampantrudu, ne nsuyiri ba. Nanso ebia wubebisa sɛ, ‘Sɛ Yehowa ne tumi nyinaa wura a, ɛnde adɛn nti na nneɛma bɔne a ɛrekɔ so no, onsiw ano?’ Bible ma yehu sɛ Onyankopɔn dwen yɛn ho paa, enti sɛ wama kwan ama amanehunu rekɔ so a, wunnye nni sɛ ɛyɛ biribi pa bi ntia?—1 Yohane 4:8.
NEA ENTI A ONYANKOPƆN NSIW AMANEHUNU ANO
10. Asɛm bɛn na Satan ka too Yehowa so?
10 Ɔbonsam daadaa Adam ne Hawa wɔ Eden turo no mu. Satan kae sɛ Onyankopɔn nni nnipa so yiye. Ɔkyerɛɛ sɛ Onyankopɔn de nneɛma pa bi asie Adam ne Hawa. Ná Satan pɛ sɛ wonya adwene sɛ ɔno bɛyɛ ɔhempa asen Yehowa, na afei nso wonhia Onyankopɔn wɔ wɔn abrabɔ mu.—Genesis 3:2-5; hwɛ Nsɛm Bi Mu Nkyerɛkyerɛmu 27.
11. Asɛm bɛn na ehia sɛ yenya ho mmuae?
11 Asoɔden nti Adam ne Hawa sɔre tiaa Yehowa. Wonyaa adwene sɛ enhia sɛ obi kyerɛ wɔn nea wɔnyɛ; wɔn ankasa betumi asisi wɔn gyinae. Yehowa bɛyɛ dɛn ama ada adi sɛ ɔno na ɔfata sɛ ɔkyerɛ nnipa nea eye ne nea enye, na ɛnyɛ atuatewfo no?
12, 13. (a) Adɛn nti na Yehowa ansɛe atuatewfo no amonom hɔ ara? (b) Adɛn nti na Yehowa maa Satan kwan sɛ onni wiase so na nnipa nso nni wɔn ho so?
12 Yehowa ansɛe Adam ne Hawa amonom hɔ ara. Mmom, ɔmaa Adam ne Hawa kwan ma wɔwoo mma. Ɛno maa Adam ne Hawa asefo nyaa hokwan a wɔde bɛkyerɛ nea wɔpɛ sɛ odi wɔn so. Nanso Yehowa bɔɔ asase sɛ nnipa a bɔne biara nni wɔn ho nhyɛ so mã. Enti Ɔbonsam twe ne mu tann a, nea Yehowa aka no bɛba mu.—Genesis 1:28; Yesaia 55:10, 11.
13 Bere a Satan sɔre tiaa Yehowa no, na abɔfo mpempem huhaa ani tua nea na ɛrekɔ so no. (Hiob 38:7; Daniel 7:10) Enti Yehowa maa Satan bere sɛ onni wiase so na yɛnhwɛ nea ebesi. Afei nso, Onyankopɔn gyaee nnipa sɛ Satan nkyerɛ wɔn kwan mma wɔnhyehyɛ wɔn aban nhwɛ sɛ ɛbɛkɔ yiye ama wɔn anaa.
14. Wohwɛ sɛnea nneɛma akɔ so fi Adam bere so abesi nnɛ a, dɛn na ada adi?
14 Mfe mpempem pii ni, nnipa ayɛ ara sɛ wobedi wɔn ho so, nanso wɔtare a na awae. Biribiara kyerɛ sɛ Satan yɛ ɔtorofo. Anokwa, sɛ Onyankopɔn nsa nnim a, nnipa ntumi nyɛ hwee. Odiyifo Yeremia kae a ɔmmoa sɛ: “O Yehowa, minim sɛ ɔdesani kwan nni ne nsam. Enni onipa nsam, sɛnea ɔnam a obetutu n’anammɔn.”—Yeremia 10:23.
ADƐN NTI NA YEHOWA ATWƐN AKYƐ SAA?
15, 16. (a) Adɛn nti na Yehowa ama amanehunu akɔ so bere tenten saa? (b) Ɔhaw a Satan akɔfa aba wiase no, adɛn nti na Yehowa nyɛɛ ho biribi?
15 Adɛn nti na Yehowa ama amanehunu atena hɔ akyɛ saa? Adɛn nti na nneɛma bɔne a ɛrekɔ so no, onsiw ano? Ná Onyankopɔn pɛ sɛ yehu sɛ Satan tumidi ntumi mmoa yɛn, nanso na ɛnyɛ da koro asɛm. Nnipa asɔ tumidi ahorow nyinaa bi ahwɛ, nanso ankosi hwee. Ɛwom, ɛba nyansahu ne mfiridwuma a, nnipa anya nkɔanim paa, nanso nnɛ koraa na ntɛnkyea, ohia, nsɛmmɔnedi, ne akokoakoko abu so. Enti sɛ Onyankopɔn nsa nnim a, yɛrentumi nni yɛn ho so mma ɛnyɛ yiye.
16 Ɛnde adɛn nti na amanehunu a Satan asoa agu nnipa so no, Yehowa nyɛɛ ho hwee? Nea ɛte ne sɛ ɔde ne nsa ka pɛ, ɛbɛyɛ sɛ nea ɔreboa Satan ama ne tumidi agyina, nanso Onyankopɔn renyɛ saa da. Afei nso, sɛ Onyankopɔn de ne ho gye mu ma nneɛma yɛ yiye a, ɛbɛma nnipa anya adwene sɛ wɔn ankasa atumi adi wɔn haw so. Nanso na ɛnte saa. Yehowa deɛ, yenim sɛ onni atoro, enti ɔremmoa biribi a ɛte saa.—Hebrifo 6:18.
17, 18. Nneɛma a Satan asɛe no no, dɛn na Yehowa bɛyɛ wɔ ho?
17 Ɔhaw ne abɛbrɛsɛ a Satan ne nnipa atuatew akɔfa aba no, Yehowa betumi asiesie anaa? Obetumi paa, efisɛ Onyankopɔn deɛ, biribiara nso no yɛ. Nanso asɛm a Satan akɔfa aba no, Yehowa na onim bere a emu nokware nyinaa bɛda adi. Sɛ asɛm no nyinaa si a, Yehowa bɛma asase no adan Paradise sɛnea na wabɔ ne tirim sɛ ɔbɛyɛ no. Afei nso, wɔn a wɔwɔ “nkae ada” mu nyinaa bɛsɔre afi awufo mu. (Yohane 5:28, 29) Obiara renyare na obiara nso nwu. Yehowa bɛma Yesu asɛe “Ɔbonsam nnwuma” nyinaa. Biribiara a Satan asɛe no no, Yesu bɛyɛ no yiye. (1 Yohane 3:8) Yɛda Yehowa ase sɛ wanya yɛn ho abotare, efisɛ ama yɛanya kwan resua ne ho ade na yɛakyerɛ sɛ yegye no tom sɛ yɛn Hene. (Kenkan 2 Petro 3:9, 10.) Sɛ yɛrehu amane mpo a, Onyankopɔn boa yɛn ma yegyina ano.—Yohane 4:23; kenkan 1 Korintofo 10:13.
18 Yehowa nhyɛ obiara sɛ onnye no ntom sɛ ne Hene. Ɔde obiara pɛ ama no. Wei yɛ akyɛde a ɛso bi nni. Ma yɛnhwɛ nea wubetumi de saa akyɛde no ayɛ.
ONYANKOPƆN DE WO PƐ AMA WO—DƐN NA WODE BƐYƐ?
19. Akyɛde kɛse bɛn na Yehowa de adom yɛn? Adɛn nti na ɛsɛ sɛ yɛkyerɛ ho anisɔ?
19 Yɛn pɛ a Yehowa de ama yɛn nti, nsonsonoe kɛse da yɛne mmoa ntam. Mmoa nnwen, atenka na wɔde yɛ biribiara. Nanso nnipa de yetumi yɛ nea yɛpɛ, enti yɛbɛsom Yehowa oo, yɛrensom no oo, ɛwɔ yɛn nsam. (Mmebusɛm 30:24) Yɛnte sɛ afiri, enti nea yɛpɛ sɛ yɛyɛ yɛn ho biara no, yetumi yɛ. Yetumi bɔ yɛn bra sɛnea yɛpɛ, na yɛfa nnamfo nso a yɛpɛ. Yehowa pɛ sɛ yɛn ani gye.
20, 21. Dɛn na wubetumi de wo pɛ ayɛ nnɛ?
20 Yehowa pɛ sɛ yɛdɔ no. (Mateo 22:37, 38) Ayɛ sɛ agya bi ne ne ba; sɛ abofra no ara yɛ biribi de kyerɛ sɛ ɔdɔ ne papa a, ɛyɛ papa no fɛ. Saa ara na Yehowa te, ɔmpɛ sɛ ɔhyɛ yɛn ma yɛdɔ no. Sɛ yɛbɛsom no oo, yɛrensom no oo, ogya ma yɛn. Satan ne Adam ne Hawa deɛ, wosii gyinae sɛ wɔrensom Yehowa. Wo nso ɛ, akyɛde kɛse a wowɔ no, wode bɛyɛ dɛn?
21 Yehowa de wo pɛ ama wo, enti fa som no. Nnipa mpempem pii apo Satan, na wɔreyɛ nea Onyankopɔn pɛ. (Mmebusɛm 27:11) Yɛahu sɛ Onyankopɔn wiase foforo no ba a, obeyi amanehunu nyinaa afi hɔ. Dɛn na wubetumi ayɛ seesei na ama woanya kwan akɔ mu bi? Ti a edi hɔ no bɛma yɛn ho mmuae.


text:
Intanɛt So Bible | KYERƐW KRONKRON—WIASE FOFORO NKYERƐASE
Wopɛ sɛ wokenkan saa asɛm yi wɔ %% mu anaa?
Ester 7:1-10
7 Afei ɔhene ne Haman+ hyiaa Ester wɔ apontow no ase.2 Ɛnna ɔhene san bisaa Ester da a ɛto so abien wɔ nsã apontow+ no ase sɛ: “Dɛn ne w’abisade,+ Ɔhemmaa Ester? Ma wɔnyɛ mma wo.+ Dɛn na wuhia? Sɛ m’ahenni no mu fã mpo a,+ mede bɛma wo!”3 Ɛnna Ester buae sɛ: “Ɔhene, sɛ manya w’anim dom na wobɛpene so a, anka m’abisade ne sɛ ma minnya me kra,+ na mesrɛ ma me manfo+ nso.4 Asɛm no ne sɛ wɔatɔn+ me ne me manfo sɛ wonkum yɛn,+ ntɔre yɛn ase na wɔnsɛe yɛn. Sɛ wɔtɔn yɛn sɛ nkoa+ anaa mfenaa mpo a, anka mɛyɛ komm. Nanso ɛmfata sɛ biribi besi ama ɔhene mmom ahwere ade kɛse.”5 Afei Ɔhene Ahasweros bisaa Ɔhemmaa Ester sɛ: “Hena+ koraa na wasi ne bo+ sɛ ɔbɛyɛ biribi a ɛte saa? Ɔwɔ he?”6 Ester buae sɛ: “Ɔtamfo+ no ne onipa bɔnefo Haman yi.”Ɛnna Haman yam hyee no+ ɔhene ne ɔhemmaa no anim.7 Afei ɔhene no de abufuw+ sɔre fii nsã apontow no ase kɔɔ ahemfie hɔ turo no mu; ɛnna Haman sɔre srɛɛ Ɔhemmaa+ Ester maa ne kra, efisɛ ohui sɛ ɔhene+ anya ne ho adwemmɔne.+8 Bere a ɔhene no fii ahemfie turom hɔ baa baabi a nsã apontow no wɔ no,+ ohui sɛ Haman butuw Ester ho wɔ mpa+ no so. Ɛnna ɔhene no kae sɛ: “Afei de, wopɛ sɛ woto ɔhemmaa no mmonnaa nso, m’ani so wɔ fie ha?” Asɛm no fii n’anom+ ara pɛ na wɔkataa Haman anim.9 Afei Harbona+ a ɔyɛ ɔhene mpanyimfo+ no mu biako no kae sɛ: “Haman ayɛ dua+ bi a ne tenten yɛ basafa aduonum wɔ ne fie sɛ wɔnsɛn Mordekai a ɔkaa ɔhene ho asɛmpa no wɔ so.”+ Ɛnna ɔhene ka kyerɛɛ ne nkoa no sɛ: “Monkɔsɛn no wɔ so.”+10 Enti wɔkɔsɛn Haman wɔ dua+ a ɔyɛ maa Mordekai+ no so na ɔhene no bo dwoe.


text:
Intanɛt So Bible | KYERƐW KRONKRON—WIASE FOFORO NKYERƐASE
Wopɛ sɛ wokenkan saa asɛm yi wɔ %% mu anaa?
Hesekiel 44:1-31
44 Na ɔsan de me baa kronkronbea no pon ano, akyi ponkɛse a ɛkyerɛ apuei fam no,+ nanso na wɔato mu.+2 Ɛnna Yehowa ka kyerɛɛ me sɛ: “Ɔpon yi mu bɛto daa. Wɔremmue, na ɔdesani biara remfa mu, efisɛ Israel Nyankopɔn+ Yehowa ankasa afa mu, enti emu bɛto daa.3 Nanso obirɛmpɔn+ no de, obirɛmpɔn a ɔyɛ nti, ɔbɛtena hɔ adidi wɔ Yehowa anim.+ Na ɔbɛfa ɔponkɛse no abrannaa kwan no so aba mu na wafa hɔ afi adi.”+4 Afei ɔde me faa ɔponkɛse a ɛwɔ atifi fam no mu baa Fie no anim sɛ memmɛhwɛ, na mihui sɛ Yehowa anuonyam ahyɛ Yehowa fie hɔ mã.+ Na mede m’anim butuw fam.+5 Na Yehowa ka kyerɛɛ me sɛ: “Onipa ba, fa wo koma+ si so, fa w’ani hwɛ, na fa w’aso tie Yehowa fie ho ahyɛde ne ɛho mmara a mereka akyerɛ wo yi nyinaa, na hwɛ ɔkwan a wɔfa so ba Fie hɔ ne nea wɔfa so pue fi kronkronbea hɔ nyinaa yiye.6 Na ka kyerɛ Atuatew,+ Israel fie, sɛ, ‘Nea Awurade Tumfoɔ Yehowa aka ni: “O Israel fie, mo abofonode no adɔɔso.+7 Mode ahɔho a wɔyɛ komam momonotofo ne honam mu momonotofo+ ba me kronkronbea hɔ begu ho fĩ, me fie ankasa. Na mode m’aduan,+ srade+ ne mogya,+ bɛbɔ afɔre, bere a mo abofonode nyinaa nti wobu m’apam so no.+8 Afei moanhwɛ m’akronkronne so,+ na moamma afoforo nso anyɛ me kronkronbea hɔ nnwuma amma me.”’+9 “‘Nea Awurade Tumfoɔ Yehowa aka ni: “Ɔhɔho biara a ɔte Israelfo mu a ɔyɛ komam momonotoni anaa honam mu momonotoni biara remma me kronkronbea hɔ.”’+10 “‘Na Lewifo a wɔtwee wɔn ho fii me ho+ bere a Israelfo fii m’akyi kodii wɔn abosom fĩ no akyi no mpo bɛsoa wɔn bɔne.+11 Na wɔbɛsom wɔ me kronkronbea hɔ ahwɛ Fie no ne n’apon so.+ Wɔn na wobekum mmoa a wɔde bɛbɔ ɔhyew afɔre ne afɔre foforo ama ɔman no,+ na wobegyina wɔn anim asom wɔn.+12 Esiane sɛ wɔsom wɔn wɔ wɔn abosom fĩ+ no anim na wɔtoo Israel fie hintidua ma wɔyɛɛ bɔne nti,+ mama me nsa so atia wɔn,+ na wɔbɛsoa wɔn bɔne,’ Awurade Tumfoɔ Yehowa asɛm ni.13 Wɔrenyɛ asɔfodwuma wɔ m’anim, na wɔremma m’akronkronne ho,+ akronkronne mu ade kronkron biara ho, na wɔbɛsoa wɔn animguase ne wɔn abofonode.+14 Na mɛma wɔahwɛ Fie hɔ ayɛ emu som adwuma nyinaa ne biribiara a ɛsɛ sɛ wɔyɛ wɔ hɔ.’+15 “‘Na Sadok+ mma Lewi asɔfo+ a wɔhwɛɛ me kronkronbea hɔ bere a Israelfo twee wɔn ho fii me ho+ no de, wɔbɛbɛn me abɛsom me na wɔagyina m’anim+ de srade+ ne mogya+ abɔ afɔre ama me,’ Awurade Tumfoɔ Yehowa asɛm ni.16 ‘Wɔbɛba me kronkronbea+ hɔ, na wɔbɛbɛn me pon ho abɛsom me,+ na wɔbɛyɛ adwuma ama me.+17 “‘Na sɛ wɔba mfinimfini hɔ adiwo no pon ano a, wɔnhyɛ nwera atade, na biribiara a wɔde kuntu ayɛ nnka wɔn ho bere a wɔresom wɔ mfinimfini adiwo no pon ano anaa fie no mu no.+18 Wɔmfa nwera abotiri mmɔ wɔn ti,+ na wɔnhyɛ nwera twakoto nkata wɔn asen.+ Na ɛnsɛ sɛ wɔde biribiara a ɛbɛma wɔafi fifiri bɔ wɔn mu.19 Na sɛ wɔkɔ nnipa no nkyɛn wɔ akyi hɔ adiwo hɔ a, wonyi wɔn ntade a wɔde somee+ no ngu adidibea+ kronkron no mu na wɔnhyɛ ntade foforo, na wɔamfa wɔn ntade ankɔtew nnipa no ho.+20 Ɛnsɛ sɛ wɔwerɛw wɔn ti so,+ nanso wonnnyaw nngu so kuhaa. Na mmom wommubu wɔn ti so.+21 Ɛnsɛ sɛ ɔsɔfo biara nom nsã ba mfinimfini adiwo hɔ.+22 Na ɛnsɛ sɛ wɔware okunafo anaa ɔbea a ne kunu agyaa no,+ na mmom wɔnware Israel fie mmaabun+ anaa okunafo a na ne kunu yɛ ɔsɔfo.’23 “‘Wɔnkyerɛ me man nsonsonoe a ɛda nea ɛyɛ kronkron ne nea ɛnyɛ kronkron ntam; na wɔmma wonhu nsonsonoe a ɛda nea ɛho tew ne nea ɛho ntew ntam.+24 Na sɛ asɛm bi sɔre a, wonnyina hɔ mmu atɛn;+ m’atemmusɛm so na wonnyina mmu atɛn.+ Na wonni m’afahyɛ+ nyinaa ho mmara ne ahyɛde no so na wɔnyɛ me homeda kronkron.+25 Ɛnsɛ sɛ ɔkɔ ɔdesani biara funu ho na ne ho angu fĩ, nanso sɛ ɛyɛ ne papa anaa ne maame anaa ne babarima anaa ne babea anaa ne nuabarima anaa ne nuabea a ɔnwaree a, ɛnde wobetumi ama agu wɔn ho fĩ.+26 Sɛ odwira ne ho wie a, wɔnkan nnanson mma no.+27 Na da a ɔbɛba kronkronbea hɔ, mfinimfini hɔ adiwo hɔ, abɛsom no, ɔmfa ne bɔne ho afɔrebɔde mmra,’+ Awurade Tumfoɔ Yehowa asɛm ni.28 “‘Wɔn agyapade ni: Mene wɔn agyapade.+ Mommma wɔn kyɛfa biara wɔ Israel: Mene wɔn kyɛfa.29 Na aduan afɔre ne bɔne ho afɔre ne asodi afɔre nyinaa, wɔn na wobedi.+ Na biribiara a wɔahyira so wɔ Israel no bɛyɛ wɔn dea.+30 Na aba nyinaa mu nea ebedi kan abere ne mo ntoboa nyinaa mu nea edi mũ biara bɛyɛ asɔfo no dea;+ momfa mo awisiam a edi kan mma ɔsɔfo no,+ na ama nhyira atena mo fie.+31 Na ɛnsɛ sɛ asɔfo we aboa funu biara anaa anomaa anaa aboa biara a wɔatetew ne mu.’+


text:
Intanɛt So Bible | KYERƐW KRONKRON—WIASE FOFORO NKYERƐASE
Wopɛ sɛ wokenkan saa asɛm yi wɔ %% mu anaa?
Yesaia 20:1-6
20 Afe a Asiria hene Sargon somaa+ Tartan+ kɔɔ Asdod+ no, ɔko faa Asdod,+2 na saa bere no Yehowa nam Amus+ ba Yesaia so kae sɛ: “Kɔ+ na koyi atweaatam no fi w’asen+ na yi wo mpaboa fi wo nan ase.”+ Ɔyɛɛ saa de daa adagyaw, na oyii ne mpaboa nantew anammɔnpan mu.+3 Na Yehowa toaa so kae sɛ: “Sɛnea m’akoa Yesaia daa adagyaw na ɔnantew anammɔnpan mu mfe abiɛsa de yɛɛ sɛnkyerɛnne+ ne kɔkɔbɔ maa Egypt+ ne Etiopia+ no,4 saa ara na Asiria hene bɛka Egyptfo+ ne Etiopiafo, mmerante ne nkwakoraa, akɔ nkoasom mu, adagyaw ne anammɔnpan mu; wobeyi wɔn to ho ma Egypt ada adagyaw.+5 Na wɔhwɛ Etiopia a wɔn ani da no so+ ne Egypt a ɔyɛ wɔn anuonyam+ no a, wɔbɛbɔ hu na wɔn ani awu.6 Saa da no, nnipa a wɔte mpoano yi bɛka sɛ, ‘Monhwɛ nea ato ɔman a yɛde yɛn ani too so no, ɔman a yeguan kɔtoaa no sɛ onnye yɛn mfi Asiria hene nsam no!+ Afei ɛhe na yɛde yɛn ti bɛfa?’”